Panduan Lengkap & Hukum Solat Sambil Dukung Bayi Dari JAKIM

“Waktu solat dah tak lama dah tinggal ni, anak aku masih juga nak berdukung”
Ini adalah antara senario yang dihadapi oleh para ibu malah si ayah juga. Ada masanya apabila anak kecil mula meragam dan susah untuk dilepaskan dari pelukan dan perlu sentiasa didukung. Bila diletak di bawah, mula lah mereka menangis dan ibubapa pun boleh hilang khusyuk ketika solat. Namun jangan risau, sudah semestinya Islam adalah agama yang memudahkan dan ada cara untuk mengatasi situasi ini. Jom baca panduan mengengai cara solat sambil mendukung bayi.

Hukum Solat Sambil Dukung Bayi
Menurut JAKIM, sama ada untuk imam, makmum, atau solat bersendirian kita dibenarkan mendukung bayi lelaki mahupun perempuan. Ia juga dibenarkan untuk solat fardhu atau sunat, dengan syarat-syarat berikut :
1. Bayi tersebut mestilah bebas daripada najis. Pastikan anda sudah menukar lampin bayi sebelum mula solat.

2. Mengawal pergerakan supaya tidak melakukan pergerakan anggota besar sebanyak tiga kali berturut-turut. Pergerakan lain juga perlu diminimakan sebaik mungkin supaya tidak menghilangkan khusyu’.

3. Memastikan dada sentiasa menghadap kiblat.
4. Melakukannya hanya dalam keadaan yang benar-benar memerlukan. JAKIM menegaskan bahawa adalah lebih baik sekiranya dapat memberi seseorang menjagakan anak semasa kita sedang solat.
Cara Solat Sambil Dukung Bayi

1. Seelok-eloknya, bersihkan bayi yang akan didukung daripada sebarang najis terlebih dahulu. Tukar lampinnya dan carilah pakaian yang bersih supaya ia tidak menjadikan kita was-was ketika sedang solat nanti.
2. Memulakan niat solat seperti biasa sambil mendukung bayi.
3. Sewaktu takbiratul ihram, kedua-dua tangan tidak perlu diangkat dan tidak perlu diletak di atas pusat sekiranya kedua-dua tangan sedang mendukung bayi. Ini kerana, takbiratul ihram termasuk dalam rukun qauli (bacaan/lafaz) dan bukannya fi’li (perbuatan).
4. Baca Al-Fatihah seperti biasa dan surah pilihan jika keadaan mengizinkan.
5. Rukuk dengan tangan memegang erat bayi tersebut. Tidak perlu meletakkan kedua-dua tangan di atas lutut sekiranya ia di luar kemampuan anda yang sedang mendukung bayi.
6. Ketika mahu sujud, letakkan bayi di sebelah dan sujud seperti biasa. Selesai sujud kedua, dukunglah bayi semula sebelum memulakan rakaat seterusnya.
7. Ulangi langkah yang sama sehingga selesai kesemua rakaat.
Apakah yang perlu dibuat sekiranya bayi berada jauh dari tempat solat?

Syarat dibolehkan melakukan pergerakan anggota yang besar ialah tiga kali. Sekiranya bayi berada jauh daripada tempat solat, anda dibolehkan melangkah ke hadapan, ke sisi, atau ke belakang dengan syarat pergerakan besar tidak melebihi tiga kali berturut-turut.
Sekiranya bayi melakukan sesuatu yang bahaya, kita boleh menghentikannya selagi ianya tidak melibatkan pergerakan yang ekstrim atau bercakap. Pastikan juga dada masih lagi dalam keadaan menghadap kiblat.
Bolehkah mempercepatkan solat ketika bayi sedang menangis?

Kita boleh mempercepatkan solat ketika bayi sedang menangis. Terdapat hadis yang membuktikan Rasulullah turut memendekkan solat apabila terdengar tangisan bayi.
Dalilnya terdapat sebuah hadis Qatadah bahawa Anas Bin Malik menceritakan kepadanya: Bahawa Nabi SAW bersabda:
“Sesungguhnya aku berminat untuk memperpanjangkan solat itu. Tiba-tiba aku mendengar tangisan seorang anak lalu aku memendekkan solat itu kerana aku mengetahui besarnya kesedihan ibu anak itu kerana tangisannya.”
Jika begitu, bilakah keadaan yang patut membatalkan solat? Pada asasnya, apabila seseorang Muslim memulakan solatnya, dia tidak boleh membatalkannya kecuali disebabkan keuzuran.
Para ulama pula ada menyebutkan beberapa keadaan yang membolehkan seseorang membatalkan solatnya seperti kekhuatiran terhadap keselamatan diri sendiri (contohnya berlaku gempa atau serangan binatang buas), harta (contohnya ada orang mengambil barang kita), atau menyelamatkan orang lain (doktor yang terpaksa melakukan pembedahan darurat melibatkan nyawa pesakit).

Selain itu, kita dianjurkan untuk membatalkan solat dalam keadaan ingin buang angin atau buang air. Ini menunjukkan bahawa solat masih boleh diteruskan dengan beberapa keringanan tanpa gangguan besar yang menyebabkan kita perlu membatalkan solat.
Sumber : www.kemusykilan.islam.gov.my (JAKIM)


Panduan Lengkap Proses Perkahwinan Dari A-Z Sampai Dapat Kad Nikah

Persiapan perkahwinan bukanlah suatu perkara mudah. Pelbagai perkara perlu diambil kira dan dititikberatkan supaya majlis perkahwinan berjalan dengan lancar dan dimudahkan.
Pelbagai perkara perlu dipersiapkan seperti borang nikah, barangan kahwin dan lain-lain. Jika ada yang terlepas pandang sudah tentunya akan membuatkan bakal pengantin pening kepala dan gusar.

Jadi, untuk mengelakkan perkara ini berlaku, mari kami kongsikan panduan lengkap proses perkahwinan bermula dari pendaftaran hingga selesai dan sampai dapat kad nikah. Jom baca.
Baca juga: 15 Idea Doorgift Majlis Bawah RM5, Cute & Lain Dari Lain!

PANDUAN LENGKAP PROSES PERKAHWINAN A-Z SAMPAI DAPAT KAD NIKAH
Berikut merupakan cara daftar nikah di Malaysia.

1. Isi borang nikah secara online.

2. Buat ujian HIV di klinik kerajaan yang berdekatan.

3.  Cop imam kariah mengikut kariah tempat masing-masing.

4. Pihak lelaki hantar borang ke PAID daerah untuk dapatkan kenderaan nikah.

5.  Pihak perempuan hantar borang bersama borang kebenaran nikah lelaki ke PAID daerah.

6. Upacara akad nikah
– Selepas akad nikah tok imam & tok kadi akan bagi surat nikah sementara.
*Sila siapkan duit upah untuk jurunikah di dalam sampul.

PROSES MEMOHON KAD NIKAH
1. Bawa surat nikah sementara. (Asal dan juga salinan)
2. Bawa kad pengelanan sendiri, pasangan dan wali.
3. Sediakan duit bayaran sijil nikah.
4. Tempoh siap dalam masa sebulan. Bergantung pada negeri masing-masing.

Sumber: Facebook Adzmil Abdul Aziz


Panduan Melakukan Aktiviti Dengan Anak di Rumah

Ramai ibu bapa yang sangat teruja untuk melakukan aktiviti bersama anak-anak di rumah. Namun apabila memikirkan anak yang kadangkala tidak memberikan kerjasama yang baik serta akan menjadikan rumah sangat bersepah, maka kadangkala niat dan rancangan itu terkubur begitu sahaja.

Anak-anak fitrahnya sukakan sesuatu yang baru, yang boleh menguji minda dan mengembangkan imaginasinya. Pastinya aktiviti seperti ini akan dikenang mereka selamanya lebih-lebih lagi jika dapat melakukannya di rumah bersama ibu bapa dan adik beradik yang lain. Sudah tentu banyak sekali faedah yang mereka perolehi jika dapat melakukan aktiviti berfaedah di rumah, seperti:

1. Tidak hanya bergantung kepada gajet dan peralatan elektronik yang menghadkan kreativiti anak.

2. Dapat mengembangkan kreativiti mereka dan menjadikan mereka aktif.

3. Merapatkan hubungan keluarga jika dapat dilakukan bersama-sama.

4. Dapatkan merangsang minda dan fizikalnya seperti melatih skil motor kasar dan motor halus.

5. Dapat memperkayakan kemahiran berbahasa anak.

Sebenarnya, melakukan aktiviti di rumah tidak sesukar seperti yang digambarkan. Jika ianya dirancang dengan baik, kita dapat melakukan aktiviti itu dengan baik sekali, Ada beberapa perkara yang kita wajib pastikan bagi memastikan aktiviti yang dijalankan bersama anak di rumah adalah menarik dan bermanfaat untuk anak.

1. Jangkamasa yang pendek

Kebanyakan anak-anak mempunyai jangkasama untuk fokus yang pendek. Anak di bawah umur 7 tahun adalah terlalu  muda untuk fokus pada sesuatu kerja dalam jangkamasa yang terlalu lama. Jadi, pastikan aktiviti yang hendak anda lakukan bersamanya adalah aktiviti yang sesuai dengan umur dan kemampuannya. Jadikan diri anada dan aktiviti yang dirancang itu sesuatu yang fleksibel untuk anak-anak.

2. Bantu anak

Bantu anak ketika mereka melakukan aktiviti yang anda telah rancang. Kadangkala mereka memerlukan bantuan ketika menggunting, melekat, mewarna dan sebagainya. Memang anak-anak suka untuk bersikap berdikari tetapi anda perlu ada di sisi untuk sentiasa membantunya ketika perlu.

Contohnya, cara penggunaan gunting yang betul memerlukan tunjuk ajar daripada kita. Tanpa pengawasan yang baik, mungkin mereka menggunakannya dengan cara yang salah.

3. Elakkan atau kurangkan masa menunggu

Menunggu dalam jangka waktu yang lama kadangkala memeritkan bagi sesetengah anak. Rancang aktiviti anda bersama anak dengan baik dan teratur.

4. Pastikan anak terlibat

Aktiviti yang baik adalah aktiviti yang melibatkan anak-anak. Bukan aktiviti yang hanya memerlukan anak-anak duduk dan lihat apa yang anda lakukan.

5. Beri pilihan

Jadikan aktiviti ini aktiviti yang sentiasa memberi pilihan kepada mereka. Mereka sentiasa diberikan peluang untuk meneroka dan melakukan aktiviti mereka dengan cara yang mereka suka namun masih lagi mengikut petunjuk yang diberikan. Bagi seorang kanak-kanak, matahari bukan bulat, awan bukan putih, seekor kucing mungkin mempunyai telinga sebelah yang lebih besar.

Selamat beraktiviti dengan anak!


Panduan Mudah Untuk Mohon 6 Bulan Moratorium Bagi Mereka Yang Terjejas Dengan PKP 3.0

Kesemua peminjam individu, perusahaan mikro serta PKS yang terjejas pendapatan akibat pandemik Covid-19 kini boleh memohon moratorium di bawah Pakej Perlindungan Rakyat dan Pemulihan Ekonomi (PEMULIH). Para peminjam boleh memilih untuk menangguhkan bayaran pinjaman bagi tempoh 6 bulan.
Pihak bank juga menawarkan pakej bayaran balik pembiayaan yang lain seperti pengurangan bayaran bulanan buat peminjam. Kesemua permohonan untuk pakej-pakej ini adalah sangat mudah untuk dipohon tanpa memerlukan sebarang dokumen sokongan. Kelulusan juga akan diberikan secara automatik kepada pemohon.

Bantuan tersedia untuk semua lapisan masyarakat

Pakej ini adalah bantuan menyeluruh untuk semua golongan termasuk mereka yang sedang berada dalam program bantuan bayaran balik pinjaman dan sedang menjelaskan bayaran mengikut terma program tersebut.

Namun, buat peminjam yang mempunyai tunggakan bayaran balik pinjaman melebihi 3 bulan pula anda boleh juga menghubungi Agensi Kaunseling dan Pengurusan (AKPK) bagi mendapatkan nasihat kewangan secara percuma. Pihak mereka akan membantu anda untuk memilih bantuan bayaran balik pinjaman yang bersesuaian dengan situasi kewangan semasa.
Semudah manakah permohonan moratarium kali ini?
Di sini kami sertakan langkah-langkah mudah untuk anda jadikan panduan semasa membuat permohonan. Anda boleh buat permohonan sama ada melalui borang web, e-mel atau panggilan telefon. Jika anda perlu lebih maklumat sebelum membuat keputusan, layarilah laman sesawang bank anda. Sekiranya anda ingin mengunjungi cawangan bank anda semasa PKP, pastikan waktu operasi bank anda terlebih dahulu.

Bagi mereka yang tidak menerima sebarang maklum balas daripada pihak bank atau tidak puas hati dengan bank mereka, boleh menghubungi BNMTELELINK atau isikan borang bnm.my/RAsurvey untuk membuat aduan.
Pengalaman peminjam membuat permohonan bantuan bayaran balik pinjaman
Kami tahu mungkin ada di antara peminjam berasa sangsi di atas penawaran moratorium oleh pihak bank dan merasakan permohonan masih leceh dan memerlukan pelbagai jenis dokumen. Tapi sebenarnya, proses permohonan moratorium di bawah pakej PEMULIH adalah sangat mudah kerana tidak perlu dokumen sokongan dan kelulusan adalah secara automatik. Keutamaan pihak bank ketika ini adalah untuk membantu seramai mungkin peminjam yang terkesan.
Kami mahu kongsikan pengalaman Puan Nina sewaktu mendapatkan bantuan moratorium baru-baru ini.
Puan Nina berkata, beliau membuat pemohonan moratorium melalui borang web yang ringkas dan tidak leceh. Yang menariknya, kelulusan telah diberikan melalui SMS pada hari yang sama permohonan dibuat dan beliau telah mendapat butiran ansuran bulanan yang baharu pada hari yang berikutnya.

Walaupun pengalaman peminjam mungkin berbeza dari bank ke bank, yang pastinya, peminjam perlu melengkapkan borang ringkas yang disediakan oleh bank dengan memberikan maklumat yang tepat.
Kajian kami mendapati bahawa borang web permohonan memang ringkas. Peminjam hanya perlu isikan maklumat peribadi yang dikehendaki dan tandakan maklumat yang tersedia seperti dibawah. Yang paling best, tiada dokumen sokongan perlu dikemukan.

Puan Norfazlina, pengasas Fazs Faozi Enterprise & Fazbeauty juga berkongsi bagaimana pihak bank membantu perniagaan beliau yang terjejas akibat COVID-19.
Pesannya, supaya rakan PKS yang lain berjumpa pihak bank dan berunding. Pasti akan ada solusi dan jalan keluar yang boleh dicapai kedua-dua pihak dalam menyelesaikan masalah kewangan semasa peminjam. Bagi Puan Norfazlina, beliau telah mengambil keputusan untuk tidak mendapatkan bantuan moratorium seperti yang diumumkan baru-baru ini. Beliau merasakan beliau masih mempunyai kemampuan untuk meneruskan bayaran bulanan dan ingin menjelaskan hutang dengan bank secepat mungkin.

Macam mana pun, hutang tetap hutang dan perlu dibayar.
Hasil penyelidikan kami berkenaan bantuan yang diberikan di negara lain mendapati bahawa Malaysia ialah satu-satunya negara yang bermurah hati melaksanakan moratorium untuk semua peminjam yang terjejas. Ia juga mudah untuk dipohon demi manfaat kepada rakyat dan perniagaan di negara ini.
Peminjam juga harus memahami bahawa dengan mengambil bantuan bayaran balik pinjaman, faedah akan terus dikenakan ke atas jumlah bayaran ansuran tertangguh. Tetapi tiada faedah tersembunyi atau faedah terkompaun (faedah atas faedah) akan dikenakan ke atas faedah asal pinjaman yang sudah sedia ada.
Sekiranya anda memilih bayaran ansuran bulanan yang lebih rendah setiap bulan selepas moratorium, maka tempoh pinjaman anda akan dilanjutkan untuk jangka masa yang lebih panjang bagi menyelesaikan hutang tersebut.
Apa yang penting, dapatkan bantuan lebih awal. Jangan tunggu sehingga hutang menjadi tertunggak tinggi dan tak berbayar (default loan).
Lagi satu pesanan penting
Bagi mereka yang mendapat moratorium, apabila keadaan kewangan anda bertambah baik di masa depan, pergilah berbincang dengan bank untuk mengubah ansuran bulanan. Ini dapat membantu mengurangkan kos keseluruhan pinjaman dan membolehkan anda melunaskan pinjaman dengan lebih cepat.
Bagi yang mampu untuk meneruskan bayaran bulanan pula, mereka patut terus berbuat demikian. Tindakan ini akan memberi manfaat kepada mereka yang mampu berbuat demikian kerana tidak menambahkan kos keseluruhan pinjaman.
Yang telah berjaya mendapatkan moratorium atau pengurangan bayaran ansuran, gunakan lebihan wang tunai anda untuk belanja keperluan dan bukan untuk tujuan pelaburan. Melabur dalam unit trust menggunakan wang lebihan ini juga tidak berbaloi.
Sekiranya anda berdepan sebarang kesukaran dalam memohon bantuan bayaran balik pinjaman, anda boleh membuat laporan di bnm.my/RAsurvey
Jika anda memerlukan panduan untuk memilih bantuan bayaran balik pinjaman atau ingin mengetahuai pilihan alternatif yang sesuai dengan keadaan kewangan anda, sila hubungi AKPK melalui services.akpk.org.my
Untuk sebarang maklumat lanjut mengenai bantuan bayaran balik pinjaman anda boleh klik di bnm.gov.my/RA.
Untuk memudahkan permohonan, kami sediakan senarai laman web permohonan moratorium seperti di bawah untuk anda:

 Moratorium 𝙈𝙖𝙮𝙗𝙖𝙣𝙠

https://www.maybank2u.com.my/maybank2u/malaysia/en/personal/announcements/2020/March/announcement_financial_relief_scheme.page

 Moratorium 𝘽𝙖𝙣𝙠 𝙍𝙖𝙠𝙮𝙖𝙩

https://cv19-support.bankrakyat.com.my/

 Moratorium 𝘽𝙖𝙣𝙠 𝙄𝙨𝙡𝙖𝙢

https://vao.bankislam.com.my/ppb/

 Moratorium 𝘾𝙄𝙈𝘽

https://www.cimb.com.my/en/personal/help-support/covid-19-support.html

 Moratorium 𝘽𝙎𝙉

https://www.bsn.com.my/page/TRA?lang=ms-MY&csrt=2377079063855427836

 Moratorium 𝙋𝙪𝙗𝙡𝙞𝙘 𝘽𝙖𝙣𝙠

https://www.pbebank.com/Personal-Banking/Banking/Loan/Retail-Loans-Financing-COVID-19-Repayment-Assistan/Retail-Loans-Financing-COVID-19-Repayment-Assistan.aspx

 Moratorium 𝘼𝙢𝙗𝙖𝙣𝙠

https://www.ambank.com.my/eng/targeted-repayment-assistance

 Moratorium 𝙍𝙃𝘽

https://www.rhbgroup.com/en/TPA/index.html?utm_source=PWSPOPUP&utm_medium=PWSPOPUP&utm_campaign

 Moratorium 𝙎𝙈𝙀 𝘽𝙖𝙣𝙠

https://byb.smebank.com.my/fra/pemulih

 Moratorium 𝘼𝙜𝙧𝙤𝘽𝙖𝙣𝙠

https://pemulih.agrobank.com.my

 Moratorium 𝘼𝙛𝙛𝙞𝙣 𝘽𝙖𝙣𝙠

https://www.affinbank.com.my/Others/Financial-Assistance-Instalment-Relief-(FAIR)-Prog.aspx?lang=ms-MY

 Moratorium 𝘼𝙡𝙡𝙞𝙖𝙣𝙘𝙚 𝘽𝙖𝙣𝙠

https://www.alliancebank.com.my/?utm_source=announcement%20popup&utm_medium=direct&utm_campaign=Payment%20Relief%20Assistance&utm_content=pra%20banner

 Moratorium 𝙈𝘽𝙎𝘽

https://rnr.mbsbbank.com/payment_assistances/new

 Moratorium 𝙃𝙤𝙣𝙜 𝙇𝙚𝙤𝙣𝙜 𝘽𝙖𝙣𝙠

https://www.hlb.com.my/en/personal-banking/news-updates/hlb-payment-relief-assistance-plan.html

 Moratorium 𝘽𝙖𝙣𝙠 𝙈𝙪𝙖𝙢𝙖𝙡𝙖𝙩

https://map.muamalat.com.my/

 Moratorium 𝘾𝙞𝙩𝙞𝘽𝙖𝙣𝙠

https://www.citibank.com.my/english/forms/moratorium-restructure-V2/index.html

 Moratorium 𝙎𝙩𝙖𝙣𝙙𝙖𝙧𝙙 𝘾𝙝𝙖𝙧𝙩𝙚𝙧𝙚𝙙 𝘽𝙖𝙣𝙠

https://www.sc.com/my/important-information/covid-19

 Moratorium 𝘼𝙡 𝙍𝙖𝙟𝙝𝙞 𝘽𝙖𝙣𝙠

https://www.alrajhibank.com.my/page/financial-relief/financial-assistance

Moratorium 𝙆𝙪𝙬𝙖𝙞𝙩 Finance House

https://www.kfh.com.my/malaysia/personal/announcements/KFH-RAP.html

 Moratorium 𝙐𝙊𝘽

https://www.uob.com.my/default/covid-updates/covid-relief-assistance.page

 Moratorium 𝙊𝘾𝘽𝘾

https://www.ocbc.com.my/personal-banking/Loans/moratorium/index.html


Panduan Pilih Design Baju Raya Ikut Bentuk Badan Wanita, Barulah ‘Cun’!

Tinggal beberapa hari lagi akan tibanya bulan puasa dan semestinya wanita-wanita di luar sana ingin mencari baju raya yang cantik dan sesuai mengikut bentuk badan mereka.
Untuk pengetahuan anda, pemilihan baju kurung yang sesuai amat penting untuk menyerlahkan potongan badan anda tidak kira sama ada baju tempah atau beli. Berikut adalah beberapa tips untuk wanita di luar sana sebelum membeli atau menempah baju raya!

Baca juga: Niat Puasa Ramadan Harian & Sebulan, Lengkap Bahasa Rumi & Arab
6 DESIGN BAJU RAYA MENGIKUT BENTUK BADAN
1. Kurung Pahang

Kurung Pahang bentuknya kembang di bahagian bawah. Badan yang kurus dan tinggi akan nampak lebih sesuai dan cantik bagi si pengguna. Jika anda berisi dan pendek elakkan baju kurung Pahang, nanti nampak lagi mengembang.
2. Corak sama baju dan kain

Wanita yang badannya rendah dan kecik boleh jadikan corak sama baju dan kain sebagai pilihan kerana dapat memberikan ilusi badan yang lebih tinggi.
3. Kurung pesak gantung

Baju kurung Pesak Gantung terdiri daripada pesak atas dan pesak bawah di mana bahagian tepi terbelah. Difahamkan, baju kurung jenis ini tidak sesuai jika anda bertubuh sedikit besar di bahagian pinggul. Untuk perut yang buncit, kurung pesak gantung merupakan pilihan yang terbaik kerana akan tutup perut buncit dan tampak lebih langsing.
4. Dart baju di depan

Selain itu, potongan baju ini sesuai untuk anda yang mempunyai tubuh seperti “hourglass”, lurus dan segi tiga tetapi tidak sesuai untuk mereka yang berbadan chubby.
5. Dart baju di belakang

Manakala potongan baju ini lebih sesuai untuk anda yang agak gempal kerana ia akan memberikan sedikit ilusi lebih kecil. Jika dart dibahagian depan, ia akan menyebabkan perut dan dada lebih menonjol
6. Cutting Duyung

Potongan ini sesuai untuk anda yang mempunyai bentuk tubuh seperti epal, hourglass, lurus dan berbadan chubby. Walau bagaimanapun, potongan baju ini tidak digalakkan untuk mereka yang bertubuh sedikit besar di bahagian bawah.
Teknik pilih pakaian yg sesuai dengan bentuk badan kita pastinya boleh buat kita nampak dan rasa lebih konfiden. Boleh cuba tips ini!
Sumber: Twitter Siswanisenan


PRU15: Pertama Kali Nak Mengundi? Ini Panduan Berguna Untuk Anda

PANDUAN PRU15
Seperti mana yang diumumkan sebelum ini, pada 19 November, negara kita akan mengadakan Pilihan Raya Umum Ke1-5 (PRU15). Bagi anak muda berusia antara 18 tahun hingga 20 tahun, nama mereka telah didaftarkan secara automatik sebagai pengundi.

Jika anda pertama kali menjalankan tanggungjawab sebagai pengundi, pasti pelbagai persoalan bermain di minda. Jadi, kami kongsikan beberapa panduan penting anda kena tahu. Ikuti perkongsian lanjut di bawah.
Baca juga: Cara Kemaskini Alamat & Tempat Mengundi Di JPN Secara Online

PRU15: PERTAMA KALI NAK MENGUNDI? INI PANDUAN BERGUNA UNTUK ANDA

Sabtu 19 November 2022 hari mengundi. Apa pengundi perlu tahu?
1. Nak bawa apa semasa mengundi?
– Kad pengenalan (IC). Kalau hilang IC, kena isi satu borang disahkan JPN.
2. Dah daftar, tetapi tiba-tiba dihalang mengundi, macam mana?
– Pergi terus ke balai polis berdekatan.
3. Boleh ke hantar wakil untuk mengundi?
– Tidak dibenarkan.

4. Pengundi adalah golongan OKU cacat penglihatan, macam mana nak mengundi?
– SPR benarkan dia datang berteman. Perlu isi satu borang sebagai pengiring.
5. Boleh ke guna IC orang lain untuk mengundi?
– Tidak dibenarkan.
6. Hari mengundi nanti pengundi positif Covid-19, boleh ke datang mengundi?
– Boleh. Ada saluran khas untuk pengundi positif Covid. Tak bercampur dengan orang lain.
7. Kenapa ada banyak saluran mengundi?
– Tak nak bagi sesak di tempat buang undi. Saluran 1 biasanya untuk warga emas.

8. Perlu ke daftar lagi nama semasa hari mengundi nanti?
– Tidak perlu dah. Semak nama ada di saluran mengundi. Dah tau saluran, terus beratur mengikut saluran.
9. Bagaimana bagi pengundi OKU dan wanita mengandung?
– Ketua tempat mengundi diberi kuasa untuk beri keutamaan kepada mereka untuk masuk ke tempat mengundi, supaya tidak perlu tunggu lama di luar.
10. Pagi hari mengundi, tiba-tiba IC hilang, nak buat macam mana?
Dokumen lain yang boleh diterima sebagai bukti pengenalan diri:

pasport biru
pasport merah
lesen memandu yang bergambar atau
kad rasmi pengenalan diri dikeluarkan mana-mana pihak berkuasa kerajaan

11. Bila waktu mula mengundi?
– 8 pagi hingga 6 petang (Semenanjung);
– 7.30 pagi hingga 5.30 petang (Sabah, Sarawak).

12. Ada tempat mengundi ditutup awal, betul ke?
– Ya, kerana beberapa faktor seperti keadaan geografi, jumlah pengundi dan lain-lain.
13. Adakah tidak boleh gunakan pen untuk tanda kertas undi?
– Penggunaan pen dibenarkan. Bagi mudahkan pengundi, ada tersedia pensil di tempat mengundi.
14. Tanda kertas undi hingga terkeluar dari petak undi, adakah kertas undi akan rosak?
– Masih lagi diterima. Janji ada tanda

15. Boleh ke pengundi berdaftar di Sabah Sarawak tetapi menetap di Semenanjung memohon undi secara pos?
– Tidak dapat. Undi pos bagi yang dalam negara hanya untuk askar, polis, ahli/pegawai SPR dan petugas media yang bertugas pada hari mengundi awal.
16. Bagaimana cara nak semak tempat mengundi?
– Portal rasmi spr.gov.my
– Call ibu pejabat SPR 03-8892 7018
– Semak dalam portal MySPR Semak di mysprsemak.spr.gov.my

Selamat mengundi!
Sumber: Twitter Sir Kamarul


Panduan Qiamullail Yang Ringkas Oleh JAKIM

Qiamullail ialah satu amalan sunat yang bererti ‘bangun malam’ iaitu bangun dengan tujuan untuk beribadat kepada Allah SWT.
Amalan qiamullail bukanlah satu perkara baru, bahkan ianya merupakan ibadat yang sudah menjadi darah daging atau amalan para rasul, nabi-nabi, orang soleh dan alim ulama sejak dahulu lagi.

Rasulullah SAW menyeru umatnya bangun beribadat di tengah malam (qiamullail) sebagai satu ibadat tambahan.
Baginda sentiasa melakukan qiamullail dengan bersungguh-sungguh sebagaimana yang digambarkan dalam sebuah hadith dari Aisyah RA yang berbunyi:

“Bahawa Rasulullah SAW bangun sebahagian daripada malam bersembahyang hingga bengkak kedua kakinya, maka aku (Aisyah) berkata kepada baginda, mengapa Rasulullah SAW lakukan ini semua, bukankah dosa tuan telah diampunkan oleh Allah sama ada yang terdahulu ataupun yang terkemudian?

Baginda menjawab: Salahkah aku menjadi hamba yang bersyukur?”
(Muttafaq Alaih)
Kelebihan Qiamullail
Banyak ayat al-Quran dan hadith nabi yang menerangkan tentang kelebihan bagi mereka yang mengerjakan ibadat qiamullail.
1. Dibangkitkan Di Akhirat Di Tempat Yang Terpuji
Firman Allah SWT yang bermaksud:
“Dan bangunlah pada sebahagian dari waktu malam serta kerjalah sembahyang tahajjud padanya sebagai sembahyang tambahan bagimu, semoga Tuhanmu membangkitkan dan menempatkanmu pada hari akhirat di tempat yang terpuji.”
(Surah al-Isra’: 79)
2. Ibadah Yang Memberi Kesan Mendalam Kepada Jiwa
Bangun bersembahyang, bertasbih dan membaca al-Quran pada sebahagian daripada malam boleh memberi kesan yang mendalam kepada jiwa orang yang melakukannya.
Firman Allah SWT:
إِنَّ نَاشِئَةَ اللَّيْلِ هِيَ أَشَدُّ وَطْئًا وَأَقْوَمُ قِيلًا – 73:6
“Sesungguhnya bangun beribadat pada waktu malam itu adalah sangat berkesan (dalam hati) dan lebih betul bacaannya.”
(Surah al-Muzammil: 6)
3. Waktu Mustajab Berdoa
Jabir RA pula mengatakan bahawa aku mendengar Rasullulah SAW bersabda yang berbunyi:
“Pada malam hari ada satusaat (yang berkat) di mana jika seseorang muslim menepati saat itu dan berdoa kepada Allah SWT meminta keberkatan dunia atau akhirat nescaya Allah kabulkan doanya. Keadaan ini ada pada tiap-tiap malam.”
(Riwayat Muslim)
4. Ibadah Yang Disukai Allah
Firman Allah SWT :
وَمِنَ اللَّيْلِ فَاسْجُدْ لَهُ وَسَبِّحْهُ لَيْلًا طَوِيلًا – 76:26
“Dan (dengan apa keadaan pun) maka pada sebahagian waktu malam sujudlah kepada Tuhanmu (dengan mengerjakan sembahyang) dan (seboleh-bolehnya) bertasbihlah memuji-Nya (dengan mengerjakan sembahyang Tahajjud), pada sebahagian yang panjang dari waktu malam.”
(Surah al-Insan: 26)
Dalam sebuah hadith lain pula, Abdullah bin Salam berkata bahawa beliau mendengar Rasulullah SAW bersabda:
“Wahai manusia hendaklah kamu banyak memberi salam, menjamu makan, bersembahyang pada waktu malam ketika manusia nyenyak tidur, nescaya kamu akan masuk syurga dengan sejahtera.”
(Riwayat al-Tirmizi)

Pandual Qiamullail Oleh JAKIM
Sepertimana yang dijelaskan sebelum ini bahawa qiamullail merupakan amalan sunat yang sangat tinggi ganjarannya dari Allah SWT
Amalan ini boleh dikerjakan secara persendirian atau bersama anak isteri di rumah ataupun secara
berjemaah sama ada di masjid atau di surau.
Jika dikerjakan secara persendirian atau bersama keluarga bolehlah dikerjakan di rumah sahaja.
Waktu yang sebaik-baik bangun ialah sepertiga akhir malam (kira-kira jam 3-00 pagi). Setelah kita bangun dan mengambil wuduk lalu terus mengerjakan sembahyang sunat Tahajjud dua rakaat atau lebih dan mengerjakan sunat lain seperti sunat Tasbih, sunat Taubat, sunat Hajat dan sunat Witir.
Antara solat sunat yang biasa dikerjakan semasa qiamullail ialah:
1. Solat Sunat Tahajjud
Pengertian Tahajjud ialah solat sunat apabila terjaga daripada tidur malam walaupun tidur hanya sebentar. Solat ini dilakukan selepas daripada waktu Isyak sehingga terbit fajar.
Sebaik-baiknya dilakukan pada waktu satu pertiga malam (kira-kira jam 3.00 pagi) hingga ke fajar.
Solat ini dilakukan sekurangkurangnya dua rakaat secara bersendirian. Lakukanlah seberapa banyak yang termampu.
Cara Mengerjakannya
Lafaz niat:
Maksudnya: “Sahaja aku solat sunat Tahajjud dua rakaat kerana Allah taala.”
Bacaan
Pada rakaat pertama hendaklah baca surah al- Fatihah dan surah al-Kafirun
Pada rakaat kedua hendaklah baca surah al- Fatihah dan surah al-Ikhlas
Selepas daripada salam hendaklah membaca doa ini:

Maksudnya:
“Ya Allah bagi-Mu segala pujian, Engkaulah Pencipta semua langit dan bumi serta segala yang terdapat di dalamnya.
Bagi Engkau segala pujian,Engkaulah yang menerangi semua langit dan bumi dan orang-orang yang berada di dalamnya.
Bagi Engkau segala pujian, Engkaulah yang benar dan janji Engkau adalah benar, syurga dan neraka adalah benar, semua nabi Engkau adalah benar, Muhammad SAW adalah benar, dan hari kiamat adalah benar.
Ya Allah kepada-Mulah aku serahkan diriku, aku percaya kepada Engkau, tempat aku berserah diri dan kepada Engkau aku kembali, dengan pertolongan Engkau aku menghadapi musuhku, kepada Engkau aku berhukum.
Ya Allah ampunilah dosa-dosaku yang terdahulu dan terkemudian,dosa yang tersembunyi dan yang nyata dan dosa yang hanya Engkau sahaja yang mengetahui.
Engkaulah yang dahulu dan yang akhir, tiada tuhan kecuali Engkau dan tiada daya upaya kecuali dengan pertolongan Engkau.”
2. Solat Sunat Hajat
Solat Sunat Hajat bererti sembahyang untuk meminta sesuatu hajat yang tertentu.
Ia boleh dilakukan secara bersendirian mengikut hajat masing-masing dan boleh juga dilakukan secara berjemaah jika untuk niat yang sama.
Cara Mengerjakannya
Solat Sunat Hajat ini tidak ditentukan jumlah rakaat sebenar tapi biasanya dilakukan antara dua hingga dua belas rakaat.
Lafaz Niat:
Maksudnya: “Sahaja aku sembahyang sunat Hajat rakaat kerana Allah Taala.”
Bacaan
Pada rakaat pertama hendaklah baca surah al-Fatihah satu kali dan surah al-Kafirun satu kali atau sepuluh kali.
Pada rakaat kedua hendaklah baca surah al- Fatihah satu kali dan surah al-Ikhlas satu kali atau sepuluh kali.
Selepas memberi salam hendaklah membaca doa ini:

Kemudian pohon apa yang dihajat.
Apabila selesai berdoa, akhirir dengan selawat.

Insya Allah segala apa yang dihajati akan dimakbulkan oleh Allah SWT.
3. Solat Sunat Taubat
Solat sunat Taubat bererti sembahyang memohon keampunan dan taubat Nasuha daripada Allah SWT.
Solat sunat ini dilakukan sebanyak dua rakaat.
Asas solat sunat taubat ini ialah:
i. Menyesal di atas segala perbuatan dosa yang dilakukan.
ii. Menyucikan diri daripada perbuatan dosa dan berhenti daripada melakukan maksiat serta meminta ampun di atas apa yang telah dilakukan daripada Allah SWT, memohon maaf kepada manusia terhadap dosa yang berkaitan dengan harta benda, maruah dan jiwa. Mengqadhakan segala apa yang telah terluput seperti amalan-amalan sembahyang, puasa dan lain-lain sekadar yang termampu.
iii. Berazam tidak akan melakukan lagi segala perbuatan tersebut serta menjauhkannya.
Cara Mengerjakannya
Lafaz Niat:
Maksudnya: “Sahaja aku sembahyang sunat Taubat dua rakaat kerana Allah Taala.”
Bacaan
Pada rakaat pertama hendaklah baca surah al- Fatihah dan surah al-Kafirun.
Pada rakaat yang kedua pula hendaklah baca surah al-Fatihah dan al-Ikhlas.
Kemudian selepas salam bacalah wirid dan istighfar ini:

dan akhirnya bacalah doa yang biasa dibaca untuk memohon keampunan dan taubat daripada Allah SWT.
Doa taubat juga boleh dibaca secara beramai-ramai seperti berikut:

4. Solat Sunat Tasbih
Lafaz Niat
Maksudnya: “Sahaja aku sembahyang sunat Tasbih dua rakaat kerana Allah Taala.”
Cara Mengerjakannya
i. Setelah membaca doa Iftitah maka bacalah al-Fatihah kemudian bacalah surah-surah yang difikirkan sesuai.
ii. Sebelum rukuk bacalah tasbih sebanyak 15 kali.

iii. Rukuk, selepas bacaan rukuk bacalah tasbih sebanyak 10 kali.
iv. I’tidal, selepas bacaan i’tidal bacalah sebanyak 10 kali.
v. Sujud, selepas bacaan sujud bacalah tasbih sebanyak 10 kali.
vi. Duduk di antara dua sujud, selepas membaca doanya bacalah tasbih sebanyak 10 kali.
vii. Sujud kedua, selepas bacaannya bacalah tasbih sebanyak 10 kali.
x. Sebelum berdiri hendaklah duduk istirehat dan bacalah tasbih sebanyak 10 kali, begitu juga selepas tahiyyat akhir sebelum salam. (Tasbih sebanyak 10 kali selepas tahiyyat awal sekiranya sembahyang itu dilakukan pada waktu siang hari.)
Doa selepas solat sunat tasbih

NOTA TAMBAHAN
Boleh juga dilakukan solat sunat lain ketika qimullail seperti Solat Sunat Witir dan solat Sunat Awwabin.
Antara amalan lain yang boleh dilakukan semasa qiamullail termasuklah membaca al-Quran, berwirid, berzikir, beristighfar dan berselawat.
Cara mengerjakannya qiamullail yang lengkap boleh dirujuk melalui laman Facebook rasmi JAKIM di SINI.

*Sumber asal : Jabatan Kemajuan Islam Malaysia (JAKIM)


Panduan Qunut Nazilah Mohon Dilindungi Bahaya, Wabak & Bencana

Dengan oenularan wabak Coronavirus @ COVID-19 yang tidak menunjukkan petanda untuk reda dalam masa terdekat ini, semakin ramai berasa gelisah dan bimbang terhadap keselamatan masing-masing.
Kerajaan dan petugas kesihatan Malaysia sedang berusaha sedaya-upaya membendung wabak ini di samping memohon sokongan serta mengharapkan doa seluruh rakyatnya.

Masjid-masjid di Malaysia juga telah disarankan agar melakukan Qunut Nazilah untuk memohon perlindungan kepada Allah bagi mengatasi masalah ini.
Tahukah kita apakah Qunut Nazilah dan bagaimana cara melakukannya?

Pengertian Qunut Nazilah
Bacaan Qunut merujuk kepada doa yang dibaca di dalam solat pada tempat yang khusus sewaktu berdiri.
Qunut Nazilah merupakan salah satu daripada tiga jenis qunut yang sunat dibaca dalam solat mengikut Mazhab Syafie selain qunut dalam solat subuh dan qunut pada separuh malam kedua terakhir dalam solat witir di bulan Ramadhan.
Hukum Qunut Nazilah & Waktu Ia Dibacakan
Qunut nazilah sunat dibacakan ketika umat Islam didatangi bala bencana atau ditimpa musibah seperti ketakutan, ditimpa wabak, diserang belalang dan sebagainya.
Qunut ini tidak dibacakan jika umat Islam tidak didatangi
dengan cubaan-cubaan seperti ini.

Bacaan Qunut Nazilah Pada Zaman Rasulullah SAW
Qunut ini pernah dibacakan oleh Rasulullah ketika kejadian pembunuhan beramai-ramai 60 orang penghafaz al-Quran selama sebulan berdasarkan hadis berikut:

Maksudnya: Sesungguhnya Nabi saw telah membaca doa qunut pada waktu selain dari Subuh ketika turunnya sewaktu pembunuhan sahabat-sahabatnya penghafaz-penghafaz al-Quran.
-Diriwayatkan oleh Bukhari dan Muslim-

Tatacara Ringkas Doa Qunut Nazilah Di Dalam Solat
1. Qunut ini boleh dibacakan pada tiap-tiap sembahyang fardhu jika kedatangan bala
2. Qunut ini dibacakan pada waktu iktidal selepas ruku’ pada rakaat terakhir.
3. Berikut adalah contoh bacaan doa qunut nazilah :

Maksudnya :
“ Ya Allah, sesungguhnya kami bermohon pertolongan Mu, kami meminta ampun kepada Mu, kami memohon petunjuk dari Mu, kami beriman kepada Mu, kami berserah kepada Mu dan kami memuji Mu dengan segala kebaikan, kami mensyukuri dan tidak mengkufuri Mu, kami melepaskan diri daripada sesiapa yang durhaka kepada Mu.
Ya Allah, Engkau yang kami sembah dan kepada Engkau kami bersalat dan sujud, dan kepada Engkau jualah kami datang bergegas,kami mengharap rahmat Mu dan kami takut akan azab Mu kerana azab Mu yang sebenar akan menyusul mereka yang kufur.
Ya Allah, Muliakanlah Islam dan masyarakat Islam. Hentikanlah segala macam kezaliman dan permusuham, Bantulah saudara-saudara kami di mana sahaja mereka berada. Angkatlah dari mereka kesusahan, bala, peperangan dan permusuhan.
Ya Allah, selamatkanlah kami dari segala keburukan dan janganlah Engkau jadikan kami tempat turunnya bencana, hindarkanlah kami dari segala bala kerana tidak sesiapa yang dapat menghindarkannya melainkan Engkau, ya Allah.”
4. Sunat ditambah bacaan doa ini selepas bacaan qunut harian.
5. Disunatkan kepada Imam untuk membacanya secara kuat dan diaminkan oleh makmum dalam solat yang berjemaah.
CARA MEMBACA QUNUT NAZILAH
Qunut Nazilah boleh dibaca pada setiap solat fardhu: Zohor, Asar, Maghrib, Isyak dan Subuh dengan syarat ketika itu kita sedang menghadapi saat genting atau musibah.
Ia dibaca pada rakaat terakhir selepas bangun dari Ruku’ untuk ‘Itidal.
Doa Qunut Nazilah dibaca ketika berdiri untuk I’tidal.
Ada tiga cara membaca doa tersebut. Imam boleh memilih salah satu dari cara-cara berikut:
1. Membaca doa Qunut sepertimana yang biasa dibaca ketika solat Subuh.
2. Membaca doa Qunut Nazilah sahaja sepertimana yang di dalam lampiran
3. Membaca doa Qunut subuh dan diikuti dengan doa Qunut Nazilah .
Peringatan:
Jika para Imam tidak menghafal Qunut Nazilah yang dilampirkan, bolehlah membaca doa qunut sepertimana dalam solat subuh.
Kemudian Doa Qunut Nazilah ini boleh dibaca selepas solat.
Imam hendaklah memberitahu para jemaah bahawa qunut akan dibaca di dalam solat agar mereka meng-aminkan bersama doa tersebut.
*Sumber: Masjid Wilayah Persekutuan, JAKIM


Jangan Asyik Guna ‘Shortcut’ Jaga Anak, Ini 6 Perkara Tentang ‘Screen Time’ Ibu Ayah Kena Peka

“Ish budak ni… Mengacau je dari tadi, satu kerja pun tak jalan. Sekali aku bagi handphone barulah diam. Tapi kalau tiap-tiap hari macam ni tak apa ke?”
Anak-anak zaman sekarang memang bijak mengendalikan smartphone. Sekali kita beri, terus dia diam dan terleka berjam-jam lamanya. Sebenarnya, ‘screen time’ untuk anak-anak perlu ada hadnya.

1. Salah Faham Tentang ‘Screen Time’
Apa yang orang selalu salah faham, ‘screen time’ juga bukanlah bermaksud menghadap handphone saja, tetapi juga termasuk semua aktiviti yang dilakukan di hadapan skrin seperti menonton TV, bermain komputer, atau video game.
‘Screen time’ adalah aktiviti yang tidak aktif secara fizikal kerana tenaga yang sangat sedikit digunakan semasa membuat aktiviti tersebut.

2. Tempoh ‘Screen Time’ Mengikut Umur
Pakar perkembangan kanak-kanak dari American Academy of Paediatrics mengesyorkan:

Bawah 18 bulan : Seeloknya tidak didedahkan kepada sebarang peranti elektronik kecuali untuk video call bersama keluarga yang jauh
18 bulan hingga 2 tahun : Penggunaan bawah 1 jam hanya dibenarkan dengan pengawasan ibu bapa dalam masa yang terkawal.
2 tahun hingga 5 tahun : Penggunaan bawah 1 jam sehari. Ibu bapa perlu ‘alert’ tentang perkara yang ditonton oleh anak, menceritakan semula atau memberi penerangan setiap apa yang dipelajari melalui ‘screen time’.

Semakin anak membesar, ibu bapa masih perlu mengawal ‘screen time’ agar tidak menjadi penghalang kepada rutin harian seperti persekolahan, riadah dan waktu tidur.
Foto Kredit: Choc Children’s dengan sumber oleh American Academy of Paediatrics
3. Peraturan ‘Screen Time’
Pakar menggariskan panduan 3C untuk ibu bapa menetapkan waktu screentime yang sesuai dalam satu hari iaitu Content, Context dan Child.
PERTAMA: periksa kandungan (content) media yang ditonton adakah sesuai dengannya dan dapatkan anak belajar sesuatu daripadanya?
KEDUA: Keadaan (context) anak sepanjang hari. Adakah ibu bapa dan anak banyak berinteraksi pada hari ini atau anak asyik dengan gadgetnya berjam-jam?
KETIGA: Perhatikan respon anak (child) selepas menonton media. Adakah dia penuh dengan rasa ingin tahu atau kelakuannya dilihat agresif selepas itu?
Daripada ini, kita dapat menilai kesan media kepada anak dan langkah-langkah yang perlu diambil supaya lebih anak tidak terlalu bergantung kepada media untuk mengisi masa lapang.

5. Beberapa Alternatif Yang Dicadangkan
Kebanyakan ibu bapa menyediakan gajet sendiri kepada anak atau berikan anak bermain dengan smartphone seawal anak berumur 2 tahun. Ada juga yang berikan table kanak-kanak seperti LeapPad sebagai pendedahan awal kepada teknologi. Selain itu, boleh juga menggunakan ‘busy book’ atau buku aktiviti yang di DIY sendiri bagi melekakan anak-anak membuat aktiviti sensori yang membantu perkembangannya.
Tidak kira apa pendekatan yang diberikan kepada anak-anak,apa yang penting ialah pengawasan kita terhadap aktiviti anak-anak ketika bermain gajet serta jangka masa yang diluangkan.
Walaupun ibu bapa sudah melengkapkan anak-anak dengan pelbagai apps yang bersifat educational, namun perhatian masih perlu diberikan supaya anak tidak tekan sebarang link kepada media yang tidak sesuai umurnya.
Foto Kredit: My HomeSchool
6. Tanda Ketagihan Yang Kurang Diberi Perhatian
Kajian mendapati penggunaan media seperti TV, handphone, game atau tablet yang terlalu lama membuatkan anak sukar menumpukan perhatian di samping menunjukkan kelakuan yang agresif.
Mereka yang terlalu banyak menonton gajet dan bermain handphone juga cenderung mempunyai masalah kemahiran sosial yang lemah akibat kurang interaksi dengan orang di sekeliling.
Tabiat ibu bapa yang membiarkan televisyen terbuka pada waktu yang lama juga dapat menghalang kemahiran perkembangan sosial anak kerana tumpuan yang hilang ketika ahli keluarga berinteraksi dengannya.
Waktu ‘screen time’ terlalu lama juga sering dikaitkan dengan tabiat tidur yang tidak sihat kerana cahaya dari skrin gajet melambatkan rembesan hormon dalam badan yang membantu seseorang untuk tidur. Banyak lagi keburukan gajet dan ‘screen time’ yang tidak terkawal yang tentu ramai dah sedia maklum.
Foto Kredit: nydailynews.com
6. Ibu Ayah Kena Selalu Buat ‘Spot Check’
Ibu bapa perlu mainkan peranan untuk membezakan media baik atau buruk untuk penggunaan anak-anak.
Periksa dahulu kandungan video atau aplikasi (apps) sebelum diberikan padanya. Berikan apps yang dapat memberi peluang kepada anak untuk melibatkan diri terutamanya dalam pembelajaran interaktif serta pemikiran strategik. Praktikkan pembelajaran tersebut di rumah secara realiti.
Contohnya jika anak baru bermain apps matematik, gunakan mainan atau barang di rumah untuk membuat kira-kira yang mudah difahami. Elakkan apps yang kurang interaktif dan tidak berfaedah serta yang mempunyai iklan yang mendorong kepada apps lain yang tidak sesuai dengannya.

Kuncinya Adalah Kesederhanaan
Gajet bukanlah jalan mudah untuk menenangkan anak yang sedang mengamuk. Anak perlu belajar untuk mengurus emosi serta kelakuan dengan penuh kasih sayang.
Namun ‘screen time’ secara berkala dibolehkan asalkan ibu bapa sentiasa di sisi anak dengan apps yang interaktif dan penuh dengan kandungan yang berfaedah. Teknologi jika dimanfaatkan dengan betul dapat menjadikan anak lebih berpengetahuan luas dan mudah belajar.  Adalah penting untuk ibu bapa mengurus aktiviti anak supaya seimbang dan berfaedah untuk perkembangannya.

*Rujukan: BabyCenter, American Academy Of Paediatrics, MedLine Plus


Panduan Solat Hajat Ringkas & Mudah. Dengan Doa!

Panduan Solat Hajat
Biasanya, ibu-bapa akan melakukan solat hajat apabila anak bakal menduduki peperiksaan. Tidak kira samada untuk anak menghadapi peperiksaan besar seperti UPSR, PT3, SPM malah di universiti sekalipun, kita semua digalakkan melakukan solat hajat.
Ada juga yang mula belajar solat hajat apabila musibah menimpa. Mungkin bisnes tidak menjadi. Mungkin punyai anak yang tidak mendengar kata. Mungkin juga isteri yang tidak taat suami. Apabila hati digerakkan, lantas meminta Allah kurniakan agar mempermudahkah semuanya. Tidak kurang juga, ada yang mohon agar diberikan jodoh. Ada juga yang mohon dikurniakan anak. Macam-macam permintaan kita sebagai hamba pada Allah yang Maha Berkuasa.

Kali ini, kami sertakan panduan solat hajat yang ringkas dan mudah dari dua institusi yang diyakini iaitu Jabatan Kemajuan Islam Malaysia (JAKIM) dan Universiti Sultan Zainal Abidin (Unisza).

Panduan Solat Hajat UnisZa

Sumber asal adalah dari terbitan Panduan Mengerjakan Solat Sunat & Surah Yasin dan Amalan Pilihan dari Universiti Sultan Zainal Abidin (Unisza), Terengganu. Ini adalah sebahagian sahaja dari keseluruhan Panduan Mengerjakan Solat Sunat. Untuk download PDF lengkap dari Unisza, sila ke sini.

Panduan Solat Hajat JAKIM

Sila rujuk gambar di bawah yang diperolehi dari JAKIM. Boleh download keseluruhan panduan Qiamullail dari JAKIM dalam bentuk PDF di sini.

Usah terlalu berharap apa yang kita hajati. Benar, doa itu penting. Namun, ia mesti datang bersama usaha yang gigih. Walau apa juga hajat yang diingini, semoga artikel panduan solat hajat ini dapat memberikan manfaat. Doakan yang baik-baik untuk kami juga!
Artikel panduan solat hajat ini
Sumber: Panduan Qiamullail, Cetakan Ketigabelas, 2013, Jabatan Kemajuan Islam Malaysia (JAKIM) dan Panduan Mengerjakan Solat Sunat & Surah Yasin dan Amalan Pilihan, Universiti Sultan Zainal Abidin (Unisza)


JAKIM: Kit Panduan Solat Sunat Aidilfitri Di Rumah, Teks Khutbah & Amalan Sunat Dalam Tempoh PKPB

Tak lama lagi kita bakal menyambut Aidilfitri dengan norma baharu.
Tidak seperti sebelum ini, buat pertama kalinya kita akan mengerjakan solat sunat aidilfitri di rumah sahaja bersama keluarga.

Malah, khutbah juga dibacakan sendiri oleh imam di rumah.
Berikutan itu, Jabatan Kemajuan Islam Malaysia (JAKIM) telah menyediakan Kit Panduan Sambutan Hari Raya di Rumah & Teks Khutbah Aidilfitri 2020 untuk panduan umat Islam di Malaysia.

Untuk mendapatkan versi PDF bagi Kit Panduan Hari Raya Aidilfitri 2020 ini, ia boleh dimuat turun secara percuma di laman web rasmi JAKIM atau terus saja download melalui link di bawah ini:
https://bit.ly/PanduanHariRayaPKPB
Teks Khutbah Aidilfitri Di Rumah Dalam Tempoh PKPB 2020 Oleh JAKIM
Teks khutbah Aidilfitri juga telah disediakan oleh pihak JAKIM bagi panduan kita di rumah.
Kami lampirkan teks khutbah Aidilfitri JAKIM yang lengkap di bawah ini:
(7 mukasurat termasuk muka depan)

Teks khutbah ini boleh dimuat turun dalam bentuk PDF bagi memudahkan anda mencetaknya.
Muat turun melalui portal JAKIM di www.islam.gov.my atau portal Jabatan Agama Islam Negeri (JAIN) di seluruh Malaysia.

Jom sama-sama menghidupkan malam Aidilfitri dengan perkara-perkara yang dicintai Allah.
Semoga bermanfaat dan jangan lupa #stayathome ok!


Panduan Solat Sunat Aidilfitri Secara Berjemaah Atau Bersendirian Dari JAKIM

Solat sunat Aidilfitri dilakukan antara waktu terbitnya matahari sehingga sebelum tergelincir matahari (waktu solat sunat). Solat ini juga disyariatkan agar didirikan secara berjemaah (lebih afdal) di surau, masjid ataupun di kawasan yang lapang dan terbuka. namun ianya boleh dilakukan secara bersendirian. Jadi, ini adalah tatacara untuk solat sunat Aidilfitri sebagai panduan untuk anda.
RAKAAT PERTAMA
1. LAFAZ NIAT
Lafaz niat bagi yang mengerjakan solat sunat Aidilfitri secara berjemaah:

Maksud: Sahajaku sembahyang sunat hari raya Aidilfitri, dua rakaat, tunai, mengikut imam, kerana Allah Taala.

Lafaz niat bagi yang mengerjakan solat sunat Aidilfitri secara bersendirian:

أُصَلِّى سُنَّةَ عِيْدِ الْفِطْرِ رَكْعَتَيْنِ أَدَاءً للهِ تَعَالى
Maksud: Sahajaku sembahyang sunat hari raya Aidilfitri, dua rakaat, tunai, mengikut imam, kerana Allah Taala.
2. BERTAKBIR
Setelah itu baharu bertakbir dengan “Takbiratul Ihram” dengan menyebut: Allahu Akbar, disertakan dengan niat dalam hati.
3. MEMBACA DOA IFTITAH
Setelah itu sunat membaca: “Doa Iftitah”
4. TAKBIR PERTAMA
Kemudian sunat bertakbir (Allahu Akbar) 7 kali disertakan dengan mengangkat tangan ke paras telinga. Biarkan imam memulakan takbir yang pertama dahulu kemudian diikut oleh makmum.
5. BERTASBIH
Selepas takbir yang pertama – imam dan makmum sunat membaca tasbih dengan perlahan, dengan menyebut:

Maksud: Maha suci Allah, segala pujian tertentu bagi Allah, tiada Tuhan (yang berhak disembah) melainkan Allah, dan Allah Maha Besar.
6. TAKBIR KEDUA
Takbir yang kedua yang diiringi dengan tasbih di atas kecuali takbir yang ke tujuh, kerana selepas itu imam akan membaca surah al-Fatihah.
7. MENERUSKAN SOLAT HINGGA SELESAI RAKAAT PERTAMA
Surah al-Fatihah akan diikuti dengan surah pilihan, sama seperti solat fardhu sehingga rukuk dan sujud sehingga selesai rakaat pertama.
*Menurut Mazhab Syafie, sunat membaca Surah Qaf pada rakaat pertama dan Surah al-Qamr pada rakaat kedua. Antara surah-surah lain yang dianjurkan ialah Surah al-A‘ala dan al-Ghashiah, atau Surah al-Kafirun dan al-Ikhlas seperti yang dinyatakan dalam Sahih Muslim.
RAKAAT KEDUA
1. TAKBIR PERTAMA
Sebaik masuk rakaat kedua, perkara yang pertama sekali dilakukan oleh imam dan makmum ialah bertakbir 5 kali.
2. BERTASBIH
Takbir ini diselangi dengan tasbih seperti yang dilakukan dalam rakaat pertama.
3.BACA AL-FATIHAH
Seperti dalam rakaat pertama, selesai sahaja bertasbih imam akan membaca surah al-Fatihah diikuti dengan surah pilihan.
4. TERUSKAN SOLAT HINGGA SELESAI
Kemudian meneruskan sembahyang sehingga selesai rakaat kedua. Dengan ini sempurnalah sembahyang hari raya “Aidilfitri” yang akan diiringi dengan khutbah.

Adab Mendirikan Solat Sunat Aidilfitri
1. Menjamah sedikit makanan terutama kurma sebelum keluar bersolat sunat hari raya.
2. Sebaiknya berjalan kaki ke masjid jika jaraknya tidak terlalu jauh.
3. Pergi ke masjid dan pulang menggunakan jalan yang berbeza.
4. Mendirikan solat dengan khusyuk dan mendengar khutbah dengan penuh penghayatan.
5. Bertahlil secara berjemaah selepas solat sunat Aidilfitri.
6. Banyak memuji kebesaran Allah SWT.
7. Bersalam-salaman dan memohon kemaafan sesama insan selepas mendirikan solat.
Sumber : Tazkirah.net


Panduan Solat Sunat Tarawih Berjemaah & Bersendirian Di Rumah, Lengkap Dengan Terjemahan

Ramadhan adalah bulan yang ditunggu-tunggu oleh umat Islam. Setiap tahun pastinya orang tidak akan terlepas untuk menunaikan Solat Sunat Tarawih sepanjang bulan Ramadhan. Akan tetapi, Ramadhan tahun ini akan disambut berlainan kerana adanya Perintah Kawalan Pergerakan (PKP) yang dilanjutkan sehingga 28 April.
Awal Ramadhan yang akan jatuh pada 24 april (mengikut takwim) iaitu didalam tarikh perlaksanaan PKP. Setiap orang tidak dibenarkan keluar rumah dan juga segala aktiviti keagaaman termasuk lah Solat Sunat Tarawih telah dibatalkan. Itu tidak menjadi satu sebab untuk tidak menunaikan Solat Sunat Tarawih kerana solat ini boleh ditunaikan secara berseorangan atau berjemaah bersama keluarga dirumah. Jika anda kurang tahu bagaimana hendak menunaikannya, kami berkongsi panduan solat sunat ini dan lebih mudah lagi disediakan ejaan rumi bagi membantu sesiapa yang sukar untuk membaca tulisan arab.

Cara Untuk Menunaikan Solat Sunat Tarawih

Tarawih dikerjakan selepas solat Isyak dan ganjaran pahalanya begitu besar. Rasulullah tidak pernah menetapkan bilangan rakaat yang perlu dilakukan malah ia dilakukan mengikut kemampuan, keikhlasan dan kerelaan seseorang. Solat Tarawih ini ialah ibadat tambahan yang dilakukan dalam keadaan tenang. Solat Tarawih boleh dilakukan sebanyak 20 rakaat tetapi jika tidak berkemampuan, hanya 8 rakaat sahaja dibenarkan.

Bilangan rakaat Solat Sunat Tarawih yang sering dilakukan Rasulullah SAW adalah 11 rakaat yang terdiri dari 8 rakaat Tarawih dan 3 rakaat Sunat Witir. Solat Sunat Tarawih dipisahkan kepada 2 rakaat demi 2 rakaat ( 4 kali 2 rakaat) dengan setiap 2 rakaat satu salam. Oleh kerana solat sunat ini boleh dilakukan secara bersendirian, maka terdapat 2 lafaz niat.

Solat Sunat Tarawih Bersendirian

Solat Sunat Tarawih Berjemaah (Makmum)

Oleh itu, jika anda ingin mengerjakan solat sebanyak 8 rakaat, maka niat perlu dibaca sebanyak 4 kali.
Bacaan Bilal Semasa Tarawih
Semasa solat tarawih berjemaah, sudah menajdi kebiasaan untuk bilal melaungkan seruan selawat sebelum memulakan solat. Pautan seruan selawat bilal boleh dilihat disini : Bacaan Seruan Bilal Solat Tarawih
Rukun Solat & Surah Yang Boleh Dibaca
Rukun solat sunat Tarawih adalah sama seperti rukun solat fardhu. Jika terdapat beberapa bacaan tambahan di antara solat sunat ini, ia bukanlah rukun atau syarat tetapi ia hanyalah semata mata untuk mengambil peluang memperbanyakkan zikir, tasbih, selawat dan doa dalam bulan Ramadhan ini.
Tiada penetapan khas untuk surah yang dibaca. Anda boleh membaca mana mana surah kegemaran anda yang diingati. Namun sebagai panduan, surah surah ini dicadangkan selepas bacaan Al-Fatihah.

Oleh kerana jumlah rakaat adalah 8 rakaat dan ditunaikan sebanyak 4 kali solat, maka bacaan ditanda dengan nombor 1 hingga 4 mewakili susunan solat.
Doa Antara Tarawih Selepas 4 Rakaat
Sudah menjadi kebiasaan di Malaysia, setelah selesai 4 rakaat awal, akan diselitkan dengan bacaan doa terlebih dahulu sebelum meneruskan 4 rakaat terakhir. Doa tersebut seperti berikut.

Doa Selepas Tarawih

Maksud doa :

Setelah selesai Tarawih terakhir, doa ini akan dibaca.
Solat Sunat Witir Sebagai Penutup
Solat sunat Witir akan didirikan selepas selesainya solat sunat Tarawih. Solat ini dilakukan sekurang kurangnya satu rakaat dan bagi had sempurna dilakukan sebanyak 3 rakaat (2 salam). Bilal akan memberitahu jemaah dengan lafaz ini.

Lafaz Niat Solat Witir Dua Rakaat

Lafaz Niat Solat Witir Satu Rakaat

Untuk pemahaman yang lebih mengenai solat sunat Witir, anda boleh melihat di panduan ini : Panduan Solat Witir
Wirid & Doa Selepas Selesai Solat
Selepas solat sunat Witir, bacaan tahlil pendek ini dibaca sebanyak 2 kali.

Kemudian disambung dengan bacaan ini sebanyak satu kali.

Seterusnya zikir tahlil seberapa banyak yang disukai.

Selesai sahaja zikir, anda boleh membaca doa dan doa adalah bebas. Ini adalah cadangan doa untuk dibaca.

Selesai bacaan doa itu, bacaan disambung dengan Al-Fatihah dan diteruskan dengan bacaan doa yang kedua ini.

Dengan itu, selesailah Solat Sunat Tarawih anda untuk malam tersebut. Semoga mendapat keberkatan sepanjang bulan Ramadhan yang mulia. Ambillah peluang dan kesempatan ini untuk melaksanakan segala amalan dengan sebaiknya bagi merebut gandaan pahala yang hanya ditawarakan dibulan yang mulia ini. Selamat beramal.
Sumber : Aku Islam


Pergi IKEA Asyik Beli Meatball Je? Apa Kata Beli Mainan Anak Pula, Bantu Perkembangan Si Kecil!

“Dah datang IKEA asyik fikir meatball IKEA je, apa kata beli toys anak-anak pula. Tapi barang mainan yang macam mana ye sesuai? “
Mungkin ramai dalam kalangan ibubapa yang masih tidak peka atau tidak tahu tentang cara pemilihan barang mainan untuk si manja. Mainan bukan sekadar mainan tau kerana setiap barang yang dibeli untuk anak-anak perlulah ada manfaatnya. Jadi, jom baca perkongsian dari pakar terapi kanak-kanak ini tentang cara memilih barang mainan dari IKEA untuk panduan anda.

ASYIK BELI MEATBALL IKEA JE, JOM PILIH MAINAN ANAK PULA
Post ini untuk mak ayah yang tertanya-tanya mainan apa paling bagus untuk anak dan review mainan dari Ikea – Bukan post berbayar – Mungkin ada yang tak tahu sebenarnya IKEA bukan hanya menjual perabot tetapi ada jual mainan kanak-kanak juga. Barang terapi di Beyond Home Therapy memang kebanyakannya dari IKEA, boleh kata saya ada hampir semua mainan di IKEA kerana sangat tahan lasak sebab kebanyakannya diperbuat daripada kayu. Dah pernah kena campak berjuta kali pun masih elok.
Walaupun ada yang harganya mahal sedikit dari kedai lain, tetapi bagi saya ia adalah pelaburan untuk jangka masa panjang. Lagi-lagi yang baru ada anak sorang, insyaAllah kalau ada rezeki boleh tahan sampai anak berderet (kalau tak hilang lah).

Sebenarnya ramai mak ayah yang PM berkenaan macam mana pilih mainan untuk anak, maaf tak dapat reply satu persatu sebab sebagai terapis kanak-kanak banyak sangat komponen nak fikir dan terlampau complicated nak terangkan walaupun nampak mudah.
Jadi kali ini saya akan ceritakan ciri-ciri mainan yang bagus untuk anak 0-3 tahun. Lagi satu yang saya suka tentang mainan IKEA sebab setiap mainan ada label range umur yang sesuai untuk anak dan pendapat saya semua mainan bagus untuk anak asalkan tidak membahayakan.
Mainan IKEA  yang paling bagus untuk anak bawah 2 tahun
1. Auditori
Bagus untuk keseimbangan.
– Rattles
– Picit keluar bunyi (itik-itik)
– Alat musik
2. Visual
Boleh olok-olok buat kuih.
– Tekan keluar lampu
– Cermin
– Baling dan sepak bola
– Warna yang terang
– Mainan yang bergerak
3. Sentuhan
Bagus untuk deria sendi dan sentuhan.
– Lembut (bulu- bulu patung lembut)
– Keras (apa -apa yang diperbuat daripada kayu)
– Buku yang mempunyai pelbagai tekstur
– Permukaan buah-buahan
4. Vestibular

– Terowong kanak-kanak
– Memanjat
– Bola
– Basikal
– Kereta tolak (push car)
– Basikal
– Trampoline
– Tangga
5. Proprioception

– Semua mainan yang melibatkan anggota badan.
6 . Bau dan Rasa

– Main sewaktu makan.
7. Kategori merangsang kognitif/ imaginasi/ kreativiti
– Mainan bongkah kayu pelbagai bentuk
– Lego
– Puzzles
– Apa-apa mainan yang perlu dipasang
– Role play
Sekarang banyak dah mainan yang ada label bagus untuk deria apa dan apa untuk memudahkan mak ayah untuk memilih. Apa yang membezakan semua jenis mainan diatas adalah tahap perkembangan dan fisiologi anak, adakah anak masih dalam:
A. FASA MEMASUKKAN BARANG DALAM MULUT (FASA A)
Jika anak masih di tahap fasa memasukkan barang di dalam mulut, jangan risau sebab ia normal dari anak umur 3 bulan sehingga 2 tahun kerana fasa ini deria yang paling kuat adalah deria di mulut berbanding tangan sebab itu anak akan masukkan barang dalam mulut untuk “rasa” benda tersebut sama ada selamat atau tidak. Jadi, mak ayah perlu sangat EXTRA CAREFULL dengan pemilihan mainan dan pastikan mainan sekeliling anak bersih. Elakkan mainan yang:

1. Toksik.
Kalau boleh elakkan membeli mainan yang tidak ada lebel “Non-Toxic” lagi-lagi mainan di kedai RM2 yang kita tak tahu diperbuat daripada apa. Murah memang murah, tetapi kesannya jangka masa panjang. (Saya pun ada belikan anak mainan kedai RM2 tetapi pastikan semasa anak dah tak masukkan mainan dalam mulut).
2. Boleh tercabut atau pecah.
Kalau perasan ada beberapa jenis anak patung ataupun mainan yang mempunyai hidung, butang, mata ataupun reben yang diperbuat daripada plastik kalau boleh jauhkan daripada anak. Sama juga dengan material mainan, cuba tekan sikit mainan tersebut kalau rasa macam mudah pecah sila elakkan membeli mainan itu.
3. Bertali lebih 12 inci.
Untuk merangsang skil motor halus.
Yang ini paling saya takut, pastikan tiada tali/benang/ reben/ kain yang panjang sebab ada risiko anak terjerut leher sendiri.
4. Terlalu kecil.
Mainan anak bawah 3 tahun sepatutnya lagi besar dari saiz mulut anak. Kalau nak tahu, boleh cuba masukkan mainan dalam ruang silinder bekas tisu tandas atau paling senang cuba bayangkan sama ada mainan itu muat dalam mulut anak atau tidak. Kalau muat, sila simpan sehingga anak habis fasa ini.
5. Belon.
Anak main belon memang comel, tetapi tak comel apabila mempunyai risiko sukar bernafas akibat tercekik belon. Serpihan belon boleh menyempitkan ruang penafasan anak. Hati-hati.
Pendapat saya kalau anak masih dalam fasa memasukkan benda dalam mulut, mak ayah layak untuk “overprotective”. Lagi-lagi apabila bermain di “indoor playground”, kerana risiko jangkitan lebih tinggi semasa fasa ini. Kalau main “outdoor playground” sekurang-kurangnya kotoran akan dibersihkan dengan hujan. Tetapi kalau main di “indoor playground” semuanya terpulang kepada pemilik sama ada mampu tak nak bersihkan kolam bola yang ada beribu bola.
(Saya lebih suka anak berguling di rumput luar dan main pasir di pantai berbanding berenang dalam “ball pool” semasa anak dalam fasa ini). Nak main duit syiling, tanah, pasir, batu atau tanah liat silakan tetapi pastikan dengan pemerhatian sebab sekelip mata anak dah masuk mulut.
2. FASA BERMAIN MENGGUNAKAN MULUT DAN TANGAN (FASA B )
Boleh kenal nama sayur.
Selalunya semasa anak berumur 2 tahun hingga 3 tahun. Fasa ini anak dah mula banyak bermain menggunakan tangan berbanding memasukkan benda dalam mulut apabila deria sendi dan sentuhan di tangan sudah kuat untuk anak “rasa”. Kalau ada masukkan benda dalam mulut pun disebabkan “gatal gusi”.
Semasa tahap ini, dah boleh percaya anak sedikit semasa bermain benda kecil kerana anaak sudah pandai membezakan makanan atau bukan melainkan benda baru. Jika mak ayah kali pertama beri anak main benda baru contohnya tanah liat, terangkan pada anak ciri-ciri material tersebut dan jangan lupa beritahu yang mainan itu tak boleh dimakan.
Jika anak masih memasukkan mainan dalam mulut walaupun selepas umur 3 tahun, sila dapatkan pemeriksaan doktor kerana ini adalah salah satu tanda anak mengalami masalah Sensory Prosessing Disorder. Kalau nak cerita spesifik apa mainan bagus atau tak bagus, bagi saya semua mainan bagus selagi ia selamat. Periuk, senduk, beras, bawang di dapur pun bagus untuk bagi anak main.

Mak ayah boleh rujuk setiap gambar untuk review mainan IKEA daripada saya dan save sebab saya akan tambah info di setiap gambar dengan lebih lanjut jika ada masa terluang.
*Tak perlu pun beli daripada Ikea sebenarnya sebab ada banyak kedai yang ada jual mainan yang mempunyai fungsi yang sama dan lebih murah. Cuma review daripada Ikea ini untuk membantu mak ayah menggambarkan mainan yang bagus untuk anak.
Sumber: Maryam Jamadi


“Susah juga nak mendidik anak zaman sekarang rupanya. Banyak betul bezanya berbanding zaman aku dulu. Macam-macam tips mengajar anak aku dah buat, tapi mereka ni manja semacam.”
Barangkali ada di kalangan kita cepat mengaitkan kemewahan harta benda sebagai punca anak manja. Namun, ia bukanlah satu-satunya penyebab anak-anak jadi terlebih manja. Sebenarnya, didikan ibu bapalah yang membentuk peribadi mereka.

Foto Kredit: name-list.net
7 Punca Anak Terlebih Manja, Susah Nak ‘Survive’ Di Dunia Sebenar
Dalam keghairahan mencukupkan keperluan, mungkin kita terlupa beberapa perkara dan tips mengajar anak hingga mereka menjadi terlalu bergantung kepada kita dan sukar mengurus diri sendiri.

1. Kita Takut Biar Anak ‘Comot’
Sebagai ibu bapa, tentulah tanggungjawab kita menjaga anak dan memastikan mereka dalam keadaan baik dan bersih. Namun, ia tidak bermaksud kita perlu mengelakkan mereka daripada SEMUA risiko yang berada di sekeliling.

Sebuah kajian oleh ahli-ahli psikologi mendapati sekiranya seorang anak tidak pernah dibiarkan jatuh semasa bermain di luar, mengalami luka, dan sebagainya, mereka akan mudah mendapat fobia apabila dewasa.
Selain itu, dari segi emosi juga, adalah normal jika mereka berselisih pendapat, berasa tak puas hati, atau sedih apabila dipinggirkan oleh sesebuah hal. Namun, kita perlu memberi mereka peluang untuk melalui pengalaman tersebut. Daripada cuba menolong mereka, cubalah berikan galakan untuk mereka menyelesaikan sendiri masalah yang dihadapi selagi termampu. Apabila dewasa, semua kepayahan ini dapat menjadikan mereka seorang yang berani, matang, dan yakin terhadap diri sendiri.
Foto Kredit: librileo.de
2. Kita Tak Libatkan Mereka Dengan Kerja Rumah
Dunia moden hari ini memiliki pelbagai kelebihan dari segi teknologi yang membantu memudahkan kerja rumah. Kalau nak cuci baju, dah ada mesin basuh dan kedai dobi. Nak cari makanan, dah ada begitu banyak makanan segera dan pelbagai jenis restoran / warung.
Jangan lupa, kemahiran asas seperti memasak, mencuci baju, dan menjahit seluar yang berlubang adalah amat penting untuk diri mereka. Mungkin ada yang menganggap ilmu ini semua tidak sepenting ilmu perubatan, namun sebenarnya ia amat membantu seseorang menjadi lebih kompeten dan bersedia menghadapi ‘dunia sebenar’. Malah, proses serta tips mengajar anak dengan semua kerja rumah ini dapat menimbulkan kesedaran, tanggungjawab serta mengukuhkan hubungan antara ahli keluarga.
Foto Kredit: nj.com
3. Kita Mahu Gembirakan Anak Setiap Masa
Kita mungkin terlupa bahawa kita tak perlu buat anak-anak atau sesiapa pun ‘suka’ pada kita setiap masa. Ini kerana, kita perlu berpegang teguh kepada prinsip dan pendirian kita apabila ia melibatkan sesuatu yang bercanggah dengan apa yang mereka lakukan.
Jadi, kita tak perlu rasa bersalah untuk mengatakan ‘tak boleh’ atau ‘bukan sekarang’ sekiranya mereka mahukan sesuatu yang tidak patut atau tidak dapat diberikan.
Benar, mungkin mereka akan terasa hati, merajuk, tarik muka masam, memerap di bilik, dan sebagainya. Namun, emosi yang mereka lalui inilah yang akan menjadikan mereka bersikap lebih memahami dan menghargai pada masa akan datang.
Foto Kredit: undepress.net
4. Kita Gantikan Masa Dengan Hadiah
Apabila kita sibuk dan selalu balik lewat, kita sogok mereka dengan mainan. Bila anak menangis, kita tak tahu nak pujuk dan beli mainan lagi. Sedangkan, mereka mungkin hanya inginkan perhatian kita.
Pada awalnya memang anak akan terasa istimewa, tapi lama-kelamaan mereka akan tahu bahawa hubungan yang berasaskan kebendaan sama sekali tidak dapat menggantikan kasih sayang dan masa bersama.
Foto Kredit: verywell.com
5. Kita Lepaskan Tanggungjawab Kepada Guru / Pengasuh
Walau berapa banyak yuran yang kita bayar pada sekolah, pusat jagaan, atau taska, ibu bapa tetap adalah tenaga pengajar nombor satu anak-anak. Jangan cepat menuding jari kepada guru jika anak-anak bermasalah dan tidak menjadi seperti apa yang kita harapkan.
Tanyalah apa yang mereka belajar hari ini, apa yang dilakukan di sekolah, siapa kawan yang makan dengan mereka hari ini. Nampak remeh, namun amat besar maknanya kepada anak-anak.
Foto Kredit: Amin Farij Hassan, Kosmo.com.my
6. Kita ‘Cakap Tak Serupa Bikin’
Sungguhpun anak masih kecil, mereka mempunyai sepasang mata yang sentiasa memerhatikan serta menilai gerak-geri dan tindakan kita. Jangan ingat anak-anak tak tahu jika bila kita ‘bohong sunat’, menyembunyikan sesuatu, atau melakukan sesuatu yang kita sendiri larang mereka buat.
Sedikit demi sedikit tabiat kita akan menjadi contoh ikutan mereka. Lebih teruk lagi, ia menjadikan mereka keliru membezakan baik buruk sesuatu perkara sehingga mendorong mereka membuat keputusan yang kurang bijak.
Foto Kredit: robertafish.com
7. Kita Lupa Ajarkan Mereka Bersyukur
Kita memang selalu memuji anak sebagai galakan kepada mereka. Namun, kita harus juga berhati-hati agar anak tidak terlalu berbangga pada dirinya dan kepintarannya sendiri. Di sebalik motivasi yang diberikan, jangan lupa mengajarkan anak untuk sentiasa bersyukur pada Allah. Ingatkan mereka bahawa semua keistimewaan yang dimiliki adalah kurniaan dari Allah yang tak sepatutnya kita sombongkan.
“Dan janganlah kamu memalingkan mukamu dari manusia (karena sombong) dan janganlah kamu berjalan di muka bumi dengan angkuh. Sesungguhnya Allah tidak menyukai orang-orang yang sombong lagi membanggakan diri.” (Surah. Luqman : 18)
Di samping itu, dedahkan anak-anak terhadap kerja-kerja amal seperti melawat rumah anak yatim atau memberi makan kepada orang miskin agar mereka lebih faham akan konsep syukur.
Foto Kredit: limbongan.net
Cari Keseimbangan Walaupun Dianggap Ketinggalan
Bukan mudah memilih dan mempraktikkan tips mengajar anak zaman moden ini, setiapnya memiliki cabarannya yang tersendiri. Kuncinya, bersederhanalah dalam apa juga teknik yang dilakukan.
Yang penting, ibu bapa perlu menerapkan didikan agama dan akhlak sebagai asas sejak kecil lagi. Insha Allah, anak-anak akan menjadi manusia berguna pada suatu hari kelak walau apa pun keputusan akademik mereka.


Ibu Hamil Rancang Pergi Melancong? Baca Panduan Travel Ini, Perkongsian Doktor!

Ibu mana yang tak khuatir akan keselamatan zuriat yang dikandung walaupun teringin sangat nak berjalan jauh. Disebabkan itu, pada kali ini penulis ingin kongsikan panduan travel ibu hamil supaya dapat membantu anda kekal bergerak aktif sambil menjaga keselamatan diri dan kandungan.
Tips untuk ibu hamil ini telah dikongsikan oleh Doktor Afida Sohana yang merangkumi sewaktu pulang ke kampung, menaiki kapal terbang, dalam perjalanan panjang dan cara memakai tali pinggan keselamatan (keledar).

Baca juga: Aduh! Tiap Kali Baby Menyusu Mesti Puting Payudara Pedih, Ini Punca & Petua Merawatnya
PANDUAN TRAVEL IBU HAMIL

Semoga perkongsian ini dapat meredakan kegusaran yang ada pada ibu hamil terutamanya kepada mereka yang pertama kali mengandung. Jom baca!

1. SEWAKTU MENAIKI KAPAL TERBANG
Naik kapal terbang?

Pastikan tempoh yang dibenarkan untuk travel. Lain syarikat penerbangan, lain syaratnya.
Dapatkan surat ‘fit to fly’ dari doktor!
Flight lebih 4 jam, risiko darah beku, jadi:

kekalkan hidrasi
senaman kaki tiap 30 minit
pakai stokin DVT/flightsocks

2. SEWAKTU PULANG KE KAMPUNG

Balik kampung semasa hamil?

Jangan lupa buku pink!
Kenal pasti klinik atau hospital berdekatan dengan destinasi.
Sebelum ‘travel’, jumpa dan bincang dengan doktor. Tiap orang lain situasi kehamilannya!
Jika ke luar negara, pastikan insurans include masalah kehamilan.

3. SEWAKTU DALAM PERJALANAN PANJANG
Perjalanan panjang dalam kereta?

Berhenti setiap 2 – 3 jam untuk bangun berjalan. Penting bagi mengurangkan risiko darah beku (DVT).
Minum air secukupnya untuk mengekalkan hidrasi.
Buat senaman kaki di dalam kenderaan.
Pakai stokin DVT / TEDs stockings.

4. CARA IBU HAMIL PAKAI TALI PINGGANG KESELAMATAN
Cara selamat memakai seatbelt semasa hamil.

Pastikan ‘tali atas’ terletak di bahu dan lalu antara payudara. JANGAN letak di leher atau tolak ke belakang!
‘Tali bawah’ berada di BAWAH perut atau atas peha. JANGAN letak atas perut!

Safe travels!
VIDEO PENUH MEMAKAI TALI PINGGANG KESELAMATAN:
Boleh tonton video di bawah untuk penerangan yang lebih jelas.

Video version on how to put your seatbelt on when you are pregnant.
Safe journey #balikkampung di #Aidilfitri #DrAfidaSohana #MedTweetMY #KlinikPakarWanitaMetroBukitTinggi pic.twitter.com/lqDFeFc47m
— Dr Afida Sohana (@AfidaSohana) April 19, 2023

Sumber: Twitter Afida Sohana


Panduan Untuk Ibubapa Tentang Cara Membersih Dan Menyucikan Najis Anak, Berguna!

Masih ada lagi dalam kalangan ibubapa yang keliru tentang cara untuk membersihkan najis bayi. Bukannya apa, kadang-kadang selalu fikirkan dari aspek kebersihan sahaja tetapi kurang menitikberatkan dari soal agama. Jadi, perkongsian ini sedikit-sebanyak dapat memberikan anda gambaran yang lebih jelas mengenai cara untuk membersih dan menyucikan najis anak-anak ya!
www.tommeetippee.us

Membersih & Menyucikan Najis Anak
Dalam pada para ibu teruja nak ajar anak potty train.. Jangan sehingga terlepas pandang bab menyucikan najis (air kencing/poo²) anak. Biasalah kes-kes ‘incident’ kecil masa potty train ni..pasti anak ada terlepas dan terbabas kat memana.. Tu tak termasuk kes diaper bocor atas tilam/karpet/sofa atau anak kencing malam.
www.mnn.com

Sebelum ni saya pernah kongsikan cara buat spray serbaguna menggunakan sabun dan larutan cuka. Spray ni juga sangat berkesan untuk hilangkan bau hancing (boleh rujuk post saya sebelum ni untuk sukatan). Alhamdulillah, lepas kering memang dah takde bau lagi.

Najis anak dikira najis mutawassitah iaitu najis pertengahan (kecuali air kencing anak lelaki bawah 2 tahun yang belum makan & hanya minum susu ibu je). Najis mutawassitah ni pula terbahagi kepada 2 iaitu yang boleh nampak (ainiah) & tak boleh nampak (hukmiah). Cara membersih & menyucikan najis berbeza bergantung pada kategorinya. Baru-baru ni saya dengar ceramah seorang ustazah mengenai penyucian najis anak. Alhamdulillah, cara ini juga yang saya gunakan selama ni. Saya kongsikan cara menyucikan najis ni terutamanya bagi ibu-ibu baru yang mungkin tak banyak pengalaman. Semoga dapat dimanfaatkan.
www.todaysparent.com
Cara sucikan najis yang boleh nampak (ainiah)
http://www.darussaadah.or.id/
Najis yang sedikit (percikan/tompokan najis & air kencing yang sedikit)
1. Buang najis.
 2. Bersihkan hingga hilang warna, rasa & baunya. (boleh gunakan sabun+larutan cuka)
 3. Tuangkan air ke atas tempat terkena najis sehingga rata.
Disunatkan:
4. Perah/keringkan air (lekapkan kain di atasnya atau gunakan vacuum jenis wet & dry).
 5. Ulang basuh & keringkan (dengan kain berbeza/bahagian lain yang kering) sebanyak 3x.
Najis yang banyak & tempat terkena najis boleh diangkat
1. Buang najis.
 2. Bersihkan hingga hilang warna, rasa & baunya. (boleh gunakan sabun+larutan cuka)
 3. Basuh dengan mengalirkan/menjirus air hingga sebahagian air mengalir, menitis/menitik.
Disunatkan:
4. Membasuh dengan air sebanyak 3x.
Najis yang banyak & tempat terkena najis tidak boleh/sukar diangkat (contohnya seperti karpet yg mempunyai barang berat diatasnya, dll)
http://says.com/
1. Buang najis.
 2. Bersihkan hingga hilang warna, rasa & baunya. (boleh gunakan sabun+larutan cuka)
 3. Tuangkan air ke atas tempat terkena najis sehingga rata.
 Disunatkan:
 4. Perah/keringkan air (lekapkan kain di atasnya atau gunakan vacuum jenis wet & dry).
 5. Ulang basuh & keringkan (dengan kain berbeza/bahagian lain yang kering) sebanyak 3x.
Cara sucikan najis yang tak boleh nampak (hukmiah)
http://www.ittefaq.com.bd/
Najis yang diyakini kewujudannya tetapi tak boleh nampak sifatnya tetap dikira najis secara hukum. Contohnya air kencing yang telah kering, najis yang terkena lantai namun tidak melekat (boleh jadi sebab najis keras/permukaan licin) ataupun tempat yang terkena najis telah hilang sifatnya (warna, rasa & bau) disebabkan terlalu lama terbiar. Jika tersentuh tempat terkena najis hukmiah ini ketika tangan basah boleh membatalkan wudhuk. Untuk menyucikan najis hukmiah, memadai hanya dengan
1. Menjiruskan air di tempat diyakini ada najis & kawasan sekitarnya.
Disunatkan:
 2. Membasuh dengan air sebanyak 3x
www.webmd.com
Ni pulak menurut Ustaz Azhar Idrus-
*Jika selepas kering masih ada bau – dimaafkan dalam Islam kerana hanya tinggal 1 sifat (bau sahaja)
*Tempat terkena najis yang telah dicuci masih dikira najis ketika basah (membatalkan wudhuk jika tersentuh)
*Tempat terkena najis yang telah dicuci & kering, jika dipegang/disentuh walaupun ketika tangan/kaki basah adalah dimaafkan
Sumber: Yatie Eimra


Panduan Zikir & Doa Dari Mufti Negeri Sembilan, Mohon Keselamatan Dari Segala Wabak

Dengan penularan wabak Coronavirus @ COVID-19 yang tidak menunjukkan petanda untuk reda dalam masa terdekat ini, semakin ramai berasa gelisah dan bimbang terhadap keselamatan masing-masing. Kerajaan dan petugas kesihatan Malaysia sedang berusaha sedaya-upaya membendung wabak ini di samping memohon sokongan serta mengharapkan doa seluruh rakyatnya.
Jadi, tidak salah untuk kita menjalankan tanggungjawab sebagai umat Islam, mengamalkan doa dan zikir bagi memohon perlindungan dari Yang Maha Esa. Oleh itu, ini adalah panduan zikir dan doa dari Jabatan Mufti Kerajaan Negeri Sembilan yang anda boleh amalkan.

ZIKIR DAN DOA UNTUK KESELAMATAN DAN KESENTOSAAN DARIPADA WABAK

Antara yang dikongsikan adalah membaca Al-Fatihah dan dihadiahkan kepada Rasulullah. Bukan itu sahaja, anda disarankan supaya ingat di dalam hati dan memohon kepada Allah supya dijauhkan segala kesusahan.

Doa untuk keselamatan dan kesentosaan daripada segala wabak dan penyakit ini dibaca selepas solat fardhu dan solat sunat.

*Semoga penularan wabak yang melanda seluruh dunia ini akan reda kelak supaya kita dapat menjalani ibadah puasa dengan seleas. Aamin.
Sumber : Nur Hafizha Jasmin


Siap Ada Gelongsor & Mini Playground, Ini Panggung Wayang Kids Friendly Terbaharu Anda Kena Pergi!

“Aku ni bawa anak kecil nak datang tengok wayang, takut pula menganggu orang lain sebab bising”
Membawa anak menonton filem kegemaran di panggung wayang kadang-kadang boleh mendatangkan kerisauan. Maklumlah, amat penting untuk anda tidak membuat bising dan mengganggu kententeraman awam kalau tidak mahu untuk dimarahi kan? Oleh itu, penting untuk ibu bapa alert dan tahu kepentingan untuk memilih panggung wayang yang bersesuaian.

Salah satunya adalah dengan memilih panggung wayang yang kids friendly dimana lebih sesuai untuk seisi keluarga menikmati filem yang ditonton. Tapi dekat mana ada panggung wayang macam ini?
MERIAHNYA PANGGUNG WAYANG UNTUK KANAK-KANAK INI!
Mengikut jejak langkah panggung wayang seperti MBO dan TGV, GSC juga telah memperkenalkan jenis panggung yang lebih mesra kanak-kanak iaitu GSC PlayPlus. Setiap lingkungan umur kanak-kanak termasuklah bayi boleh masuk ke dalam panggung ini dan boleh membuat bising tanpa menganggu penonton lain yang lebih serius.

Tapi, penting untuk ibu bapa mengikut sekali anak-anak ke dalam panggung wayang supaya dapat memantau aktiviti anak. Yang menariknya, segala dekorasi dalaman dalam panggung menitikberatkan warna yang cerah dan meriah. Memang kanak-kanak akan suka dengan pemilihan warna ini.

Ruang menunggu sebelum masuk ke dalam pawagam. Menarik!

Siap dilengkapi dengan bantal peluk dan kerusi yang empuk untuk menjamin keselesaan ibu bapa dan anak yang dinamakan PlayPlus Cuddle Couch. Memang sesuai untuk ibu bapa yang bawa bayi dan ingin menyusu dengan selesa.

Paling menyeronokkan, terdapat pelbagai jenis mainan yang boleh menarik perhatian anak-anak ketika sedang menonton filem. Siap ada gelongsor dan taman permainan di dalam panggung. Takut anak tak mahu balik rumah pula.

*Buat masa sekarang GSC PlayPlus hanya beroperasi di GSC IOI Mall di Puchong. Semoga akan ada lebih banyak lagi konsep panggung kids friendly sebegini di cawangan lain pula.
Sumber : GSC Cinema


Pangkor Bakal Jadi Destinasi Bebas Cukai Mulai 1 Jan 2020

Selain Langkawi yang terkenal dengan status bebas cukai, nampaknya Pulau Pangkor bakal menyusul dalam mendapat status bebas cukai pada 1 Januari tahun depan.
Pulau Pangkor / Foto Kredit: Tourism Malaysia

Permohonan Dikemukakan Oleh Kerajaan Negeri Seperti Yang Diumumkan Dalam Bajet 2019
Sultan Perak Sultan Nazrin Muizzuddin Shah hari ini berkata kerajaan Negeri telah mengemukakan permohonan untuk mewartakan pulau itu sebagai bebas cukai, seperti yang diumumkan oleh Menteri Kewangan, Lim Guan Eng pada pembentangan Belanjawan 2019 November lalu.
Sultan Perak, Sultan Nazrin Muizzuddin Shah bertitah, pelbagai gerak kerja untuk merealisasikan status ini sedang dirintis.

Foto Kredit: Astro Awani

“Usaha-usaha untuk membantu penduduk tempatan agar mendapat limpahan manfaat, hendaklah dijadikan salah satu agenda pembangunan Pulau Pangkor, demi memastikan penduduk di pulau tersebut, tidak bernasib Lebai Malang, menang sorak – kampung tergadai, tertinggal sebagai penonton yang pasif, berputih mata, melihat dagang lalu ditanak – sedangkan anak diriba mati tak makan,” titah baginda.
Baginda merasmikan pembukaan Penggal Kedua Dewan Negeri Yang Keempat Belas Perak Darul Ridzuan di sini pada Selasa.

Pelbagai Usaha Akan Dipergiat
Dalam pembentangan belanjawan 2019 lalu, Menteri Kewangan mengumumkan bahawa kerajaan komited untuk menjadikan Pulau Pangkor sebagai pulau bebas cukai dalam usaha merealisasikan potensi sebenar pulau tersebut sebagai antara destinasi pelancongan utama di Malaysia.
Sultan Nazrin bertitah, usaha-usaha menambah dan mempelbagaikan produk serta usaha-usaha pemasaran dan promosi, akan diperlengkap dengan langkah-langkah untuk menambah baik perkhidmatan dan khidmat sokongan.
Rata-rata rakyat tempatan serta mereka yang terlibat dalam bahagian pelancongan menyambut baik idea menjadikan Pangkor sebagai destinasi bebas cukai, terutamanya jika ia dapat membawa masuk barang berjenama seperti coklat, minyak wangi dan pakaian.
Menarik juga ni. So, bolehlah shopping dan borong lebih-lebih sikit bila ke Pangkor nanti kan?


Awasi ‘Arus Kurau’ Bila Mandi Laut Ketika Musim Air Pasang, Bahaya Tersembunyi Risiko Lemas!

Sudah bosan dengan kesibukkan arus kota, mungkin ramai dalam kalangan kita yang memilih untuk ke pantai bagi menenangkan fikiran. Ada juga dalam kalangan kita yang membawa anak-anak kecil untuk bermandi-manda pada hujung minggu. Namun, tahukah anda bahawa sekarang kita sedang beralih ke fasa musim air pasang dan deras?
Mungkin ramai yang terlepas pandang dengan kes lemas yang berlaku hampir saban hari, dan ini berpunca daripada ‘arus kurau’ yang merupakan bahaya tersembunyi! Awasi arus kurau ini ketika berada di tepi pantai ketika musim ini untuk elas risiko lemas.

Baca juga: Tangan Kebas Menyucuk Menaip 5-6 Jam Sehari, Anda Terdedah Sindrom Carpal Tunnel!
ARUS KARAU: BAHAYA YANG TERSEMBUNYI?

Setiap tahun, beratus kes lemas dilaporkan berlaku di seluruh negara kita dan kebiasaannya akan melibatkan kehilangan nyawa.
Antara faktor berlakunya kes lemas adalah disebabkan kehadiran ‘rip current’ atau dikenali sebagai arus karau di persisiran pantai. Apa itu arus karau dan bagaimana ia terbentuk?

Arus karau merupakan arus yang melalui saluran sempit yang terbentuk di pesisiran pantai dan bergerak menuju ke arah laut.Secara ringkasnya, terdapat beberapa faktor yang menyebabkan arus karau terbentuk antaranya adalah disebabkan keadaan muka Bumi di sekitar pantai seperti wujudnya celah antara dua beting pasir berhampiran pantai sehingga mengganggu pergerakan air untuk kembali ke laut. Beting pasir tersebut menyebabkan air laut terumpu pada satu haluan yang membentuk saluran untuk air kembali ke arah laut.
Selain itu , arus karau juga boleh terbentuk apabila ombak dari laut bergerak pada sudut tegak ke arah pantai dan menyebabkan hadirnya arus yang sejajar dengan pesisiran pantai.
Arus sejajar tersebut akan menyebabkan air laut di pesisiran pantai bergerak menuju pada satu titik yang sama lalu membentuk satu saluran untuk air kembali ke laut.
Arus karau yang bergerak menuju ke laut lazimnya berkelajuan sekitar 0.5 meter/saat dan mampu mencapai kelajuan lebih 2 meter/saat iaitu melebihi kelajuan manusia biasa berenang. Kelajuan arus karau bergantung kepada kekuatan dan kekerapan ombak , pasang surut air laut dan keadaan muka Bumi di sekitar pantai.
Bagaimana untuk mengenali arus karau?

-Kelihatan suatu bahagian permukaan air yang lebih tenang mengunjur dari pantai menuju ke laut berbanding keadaan sekitarnya yang berombak .
Keadaan yang tenang tersebut sebenarnya merupakan bahaya yang tersembunyi. Ramai orang akan tertipu dan beranggapan bahawa bahagian yang tenang tersebut akan lebih selamat berbanding bahagian yang berombak sedangkan di situ la arus karau akan menariknya menjauhi pesisiran pantai.
-Warna air yang berbeza berbanding bahagian air yang lain.
Keadaan air akan kelihatan lebih gelap dan berkeladak disebabkan sedimen di pantai ditarik ke arah laut.
-Buih-buih dan sampah sarap bergerak menuju ke arah laut.
Bagaimana cara untuk menyelamatkan diri seandainya terperangkap di dalam arus karau?

1) BERTENANG dan kumpul tenaga.
2) Jangan berenang melawan arus karau kerana arus tersebut membawa anda ke arah laut bukan ke pantai . Melawan arus hanya akan mengurangkan tenaga.
3) Jika anda pandai berenang, Berenang ke arah tepi (kiri atau kanan arus karau)
4) Jika tiada tenaga untuk berenang, usaha apungkan diri dan biarkan arus karau membawa anda sehingga ke hujungnya atau dikenali sebagai ‘kepala’ lalu berenang ke arah tepi arus karau . Semakin jauh arus karau dari pantai, semakin lemah kekuatannya .
5) Setelah keluar dari arus karau, cuba berenang mengikuti arus yang menuju ke pesisiran pantai.
6) Jika tidak mampu berenang sehingga ke pesisiran pantai, lambaikan tangan dan menjerit meminta tolong.
7) Jika anda tidak pandai berenang, berdoalah semoga anda terselamat. Pentingnya di sini untuk belajar berenang.
Semoga bermanfaat.
Rujukan :-
– “NOAA Reminds Swimmers That Rip Currents Can Be a Threat”. National Oceanic and Atmospheric Administration. (www.noaa.gov)
– “Rip Currents Science”. National Weather Service. (www.weather.gov )
– B Castelle, T Scott, RW Brander, RJ McCarroll (2016).”Rip current types, circulation and hazard”. Earth-Science Reviews.
– John Fletemeyer, Stephen Leatherman (2010). “Rip currents and beach safety education”. Journal of Coastal Research.
– “How to Identify a Rip Current – and what to do if you are caught in one”. Gwithian Academy Of Surfing ( www.surfacademy.co.uk )
Sumber imej:
-Dr Rip’s Science Of The Surf
Sumber: Persatuan Bangsa Johor


Macam Ada Pasir & Pantai, Tapi Pelik Kerana Tiada Laut. Adakah Wujud Pantai Tanpa Laut?

Playa de Gulpiyuri yang terletak di Sepanyol adalah pantai tanpa laut. Terletak kira-kira 100 meter dari kawasan laut, ia cuma dipisahkan oleh sebuah gua. Keluasan pantai tersebut hanyalah kira-kira 40 meter dan anda kan merasai ombak seperti biasa dari air yang mengalir masuk melalui gua tersebut. Subhanallah!
Lihat laut terbentang luas di belakang sana

Cukup indah Pantai Gulpiyuri ini


Pantang 44 Hari vs Pantang 100 Hari. Mana Lagi Bagus?

“Ingatkan 44 hari dah cukup lama… Ada lagi pantang sampai 100 hari ke?”
Tentu ramai yang mengeluh dan terfikir untuk mengelat daripada berpantang kan? Sebenarnya kita patut rasa bertuah kerana sungguhpun kita sudah berada di era moden, tradisi berpantang tidak pernah lekang ditelan zaman. Walaupun kurang arif dengan tradisi ini, ibu-ibu moden masih mengamalkannya dengan bantuan orang yang lebih berpengalaman seperti ibu, ibu mertua, bidan, atau pakar kesihatan wanita.

Kenapa lama sangat berpantang?
Foto Kredit: Harian Metro
Berpantang ialah sejenis penjagaan fizikal dan emosi yang rapi untuk kebaikan jangka masa panjang. Sama juga halnya bagi mereka yang ingin menurunkan berat badan – biasanya kita hanya akan dapat melihat hasil yang efektif apabila telah menjaga disiplin dan pemakanan buat beberapa tempoh tertentu. Malah, menurunkan berat badan terlalu cepat adalah merbahaya dan berisiko tinggi. Jangan terburu-buru ya!

Apa perbezaan pantang 44 hari dengan 100 hari?
Foto Kredit: bubblynotes.com

Secara ringkasnya, pantang selepas hari ke-44 adalah lebih fleksibel berbanding seawal kelahiran kerana badan wanita telahpun mulai sembuh dan emosi mereka semakin stabil.
Lantaran itu, terdapat beberapa kelonggaran seperti boleh keluar bersiar-siar, membuat kerja-kerja rumah yang ringan, dan menguruskan bayi. Menu harian juga kian kembali normal. Amalan seperti memakai bengkung (kecuali yang menjalani pembedahan) dan bertangas menggunakan herba seperti serai wangi, kunyit dan lada hitam tidak perlu dilakukan setiap masa meskipun ia amat digalakkan. Sementara itu, amalan bertangas boleh diteruskan untuk mengetatkan peranakan dan menghilangkan bau badan.
Foto Kredit: erienz82.blogspot.com
Sungguhpun begitu, kebanyakan pakar berpendapat bahawa makanan sejuk seperti ais, kangkung, dan bayam masih perlu dielakkan. Pengambilan jamu dan herba-herba panas pula janganlah terus dilupakan. Selain itu, kita dinasihatkan untuk meminimumkan penggunaan penghawa dingin dan elakkan mandi air sejuk.
Sesetengah pendapat popular mengaitkan pantang 100 hari dengan menghindari hubungan intim suami isteri demi menjaga kesihatan dalaman wanita. Sungguhpun belum ada bukti saintifik buat masa ini, teori ini mungkin bersandarkan kepada mood wanita yang masih belum bersedia untuk  mengadakan hubungan intim. Kebanyakan mereka juga masih fobia terhadap luka episiotomi.
Kebaikan pantang 100 hari

Berbanding pantang 44 hari, pantang 100 hari kian relevan berikutan timbulnya bermacam-macam penyakit pada masa sekarang. Antara masalah kesihatan yang mungkin timbul akibat tidak menjaga pantang termasuklah gangguan kencing, sakit pinggang, gangguan hubungan kelamin, dan rahim jatuh.
Ia dapat mengurangkan gangguan angin dalam badan, menjadikan tubuh si ibu tadi benar-benar sihat dan bertenaga serta stabil dari segi emosi.
Selain itu, penjagaan bersalin sehingga 100 hari dipercayai mampu menjadikan ibu-ibu itu benar-benar sihat dan kembali hebat sebagaimana baru berkahwin dahulu.

Cabaran Berpantang 100 Hari

44 hari adalah tempoh yang sudah cukup lama bagi wanita untuk menahan diri daripada pelbagai perkara yang biasa dilakukannya. Lanjutan 100 hari mungkin hanya akan berhasil dengan kesanggupan dan motivasi yang tinggi.
Kebanyakan wanita sudah mula bekerja dalam tempoh 60 hari. Malah, ada yang sudah kembali ke pejabat seawal 30 hari atas kesibukan kerja. Sebaik mula bekerja, ramai yang tidak mampu meneruskan pantang kerana terasa beban dan leceh.
Setelah tempoh 44 hari, biasanya wanita sudah tidak mempunyai sesiapa untuk membantu menguruskan bayi. Maka, wanita ini biasanya mempunyai masa yang terhad untuk diri sendiri. Bayangkanlah, proses menyusu badan sahaja sudah mengambil banyak masa dan tenaga setiap hari. Bagaimana mahu berpilis, bertangas, lulur, bertungku, dan sebagainya?
Islam tidak mensyariatkan wanita untuk berpantang selama tempoh yang ditetapkan. Dalam hal hubungan seksual juga, wanita sudah boleh melakukan hubungan seks sebaik sahaja darah nifasnya kering. Hal ini mungkin nampak remeh, namun hakikatnya ia mampu memecahbelahkan sebuah keluarga.
Ada wanita yang akan berasa tertekan kerana terlalu memaksa diri mereka melakukan sesuatu yang sukar di saat-saat emosi mereka belum cukup kukuh. Hal ini patut dibendung kerana boleh menjadi punca kemurungan.

Bersederhana dalam Mengikut Adat
Foto Kredit: eyzacantek.blogspot.com
Setiap individu harus mengenali badannya sendiri dan sama sekali tidak boleh membandingkannya diri mereka dengan orang lain. Ini kerana, setiap wanita mempunyai tahap ketahanan dan penerimaan yang berbeza bergantung kepada situasi masing-masing.
Saat selepas melahirkan bayi pula bukanlah sesuatu yang mudah buat sesetengah wanita kerana ia mungkin membuatkan hidup mereka berubah 360 darjah. Oleh itu, walau apa pun tindakan kita selanjutnya, lakukanlah dengan bersederhana.


Jangan Buat 7 Perkara Ini Kalau Anda Bersalin Caesar

“Syukurlah esok dah boleh balik rumah. Kebas rasa badan duduk di hospital lama-lama. Tapi, risau juga nak berpantang sendiri sebab sebelum ini bersalin normal. Ada apa-apa perbezaan ke kalau pantang bersalin pembedahan?”
Berpantang selepas bersalin adalah salah satu tempoh yang paling penting untuk memulihkan kesihatan wanita. Ada yang berpantang 44 hari, ada yang berpantang sampai 100 hari. Ini semua bergantung kepada kesesuaian keadaan, kesihatan, dan budaya anda.

Menurut BabyCenter, pembedahan Caesarean dikategorikan sebagai pembedahan major. Maka, ada beberapa perkara penting yang perlu anda elakkan, terutamanya bagi penjagaan pantang bersalin pembedahan. Ini kerana, otot dalaman dan luka anda memerlukan rehat supaya cepat sembuh dan anda dapat kembali menguruskan kehidupan harian dengan lebih efisyen.
Foto Kredit: pinkycould.com

7 Pantang Bersalin Pembedahan Yang Perlu Dititikberatkan
1. Bergerak Aktif
Elakkan melakukan sebarang kerja-kerja rumah yang sukar, turun naik tangga, ataupun mengangkat barang yang lebih berat daripada bayi anda.

Selain itu, pergerakan biasa seperti menoleh dan memusing mungkin menyebabkan kesakitan dan perlu dilakukan secara berhati-hati.
Foto Kredit: infansure.com.vn
2. Batuk
Jaga pemakanan dan jauhkan sebarang jenis makanan berminyak atau pedas mahupun minuman seperti air sejuk dalam kuantiti banyak kerana ia boleh menyebabkan batuk. Memang seksa bila dah kena!
Sekiranya anda ingin terbersin, ketawa atau terbatuk, letakkan sebiji bantal merentangi perut dan tekan perlahan-lahan untuk ‘menahan’ pergerakan perut.
Selepas 1 minggu, anda juga boleh memakai bengkung atau ‘binder’ daripada kapas yang dapat menyokong perut serta postur anda.
Foto Kredit: mypostpartumwellness.com
3. Berendam Dalam Air Panas
Elakkan tab air panas atau kolam renang sepanjang waktu berpantang. Tapi, anda digalakkan untuk mandi supaya badan rasa selesa dan bersih. Berhati-hati supaya luka pembedahan tidak terlalu basah dan dilap dengan kering selepas mandi.
Sentiasa perhatikan luka supaya sebarang jenis jangkitan dapat dicegah atau dikesan pada peringkat awal.

4. Hubungan Intim
Buat sementara waktu, ‘berpantang’ dahulu daripada hubungan intim walaupun mungkin darah nifas yang keluar tidak begitu banyak.
Pastikan luka bersalin anda telah kering dan anda telah berasa cergas untuk melakukannya bersama pasangan.
Foto Kredit: tumbuh-kembang.co.id
5. Senaman
Seperti ramai ibu-ibu, ramai yang ingin cepat kurus selepas bersalin. Apapun, tangguhkan sebarang senaman abdomen sehingga 4-6 minggu selepas bersalin.
Dapatkan saranan doktor sebelum memulakan sebarang rejim senaman atau diet yang khusus.
Foto Kredit: whattoaxpext.com
6. Ambil Remeh Tentang Penyusuan Badan
Biasanya mereka yang bersalin pembedahan akan memerlukan sedikit pertolongan untuk menyusu badan kerana lokasi luka pembedahan yang sedikit mencabar.
Oleh itu, jangan teragak-agak untuk bertanya atau mendapatkan pertolongan sesiapa untuk membantu anda memangku bayi ketika anda cuba mendapatkan posisi yang selesa. Sediakan pam susu sekiranya anda berasa susah untuk menyusu bayi secara ‘direct’.
Foto Kredit: sky-t.ru
7. Biarkan Diri Dilanda Kemurungan
Bersalin secara pembedahan memang memakan masa yang lebih lama untuk sembuh berbanding besalin secara normal. Tapi, ketahuilah bahawa anda tidak perlu melaluinya sendiri.
Dapatkan sokongan moral dan bantuan keluarga apabila anda memerlukannya. Berbuallah dengan suami, saudara, atau teman-teman untuk mengurangkan stres. Jangan memaksa diri menguruskan keluarga atau terlalu memikirkan kerja harian hingga menjejaskan emosi anda.
Foto Kredit: parents.com
Ketahui Tanda Amaran
Dalam penjagaan pantang bersalin pembedahan, tidak salah anda mengambil ubat penahan sakit. Dapatkan nasihat doktor dan jururawat untuk membantu anda.
Selain itu, terdapat beberapa tanda amaran yang tak patut dipandang ringan seperti demam berterusan, pendarahan yang terlalu banyak dari faraj, luka bernanah atau kemerahan, jahitan terbuka atau berlubang, bengkak, atau rasa kesakitan yang luarbiasa.
Jangan berlengah lagi jika mendapati tanda-tanda ini pada diri anda. Utamakan kesihatan diri ya!


Awas, Ini 5 Sebab Bayi Tak Boleh Dicium Sesuka Hati

“Comelnya dia… Eeee geram Aunty tengok. Mari sini nak sayang sikit boleh? Ada pantang larang bayi tak?”
Bayi baru lahir memang selalu menerima kunjungan tetamu. Tidak kiralah keluarga terdekat, saudara-mara, serta kawan-kawan ibu yang seronok meraikan kehadiran orang baru. Apabila terpandang wajah bayi yang comel, tentu saja ramai yang teruja untuk mencium mereka.

Tapi, apabila ibu bapa membiarkan bayi dicium, terutama oleh orang yang tidak diketahui tentang sejarah dan keadaan kesihatannya, kita telah mendedahkan bayi kepada pelbagai risiko.
5 Sebab Bayi Tak Boleh Dicium Sesuka Hati
Berikut adalah antara sebab utama mengapa bayi, terutamanya baru lahir tak boleh dicium sesuka hati.

1. Kuman Batuk, Selsema Dan Demam Mudah Berjangkit
Ketika mencium bayi baru lahir, kuman seperti batuk, selsema, dan demam boleh ikut berpindah dari mulut (air liur) ke pipi atau bibir si kecil. Disebabkan bayi baru lahir belum mempunyai imuniti sekuat orang dewasa, maka mereka lebih mudah diserang jangkitan tersebut.

Walaupun tidak mencium bayi, mereka yang sakit tidak disarankan untuk melawat bayi baru lahir sama sekali. Ini kerana, ketika seseorang yang sakit terbersin, batuk, bernafas, apatah lagi mencium bayi, kuman akan disebarkan tanpa disedarinya.
Foto Kredit: 24baby.nl
2. Boleh Terkena Ruam Kulit
Ruam kulit boleh berlaku kepada bayi yang begitu sensitif terhadap persekitarannya, lebih-lebih lagi bayi pramatang atau bayi yang mengalami eczema. Oleh itu, pastikan ibu bapa juga sentiasa mengamalkan kebersihan apabila ingin memegang dan menyentuh bayi baru lahir.
Infeksi mononukleosis yang umumnya disebut kissing disease juga adalah antara virus yang boleh ditularkan melalui air liur. Antara gejala umumnya termasuklah ruam kulit selain demam, sakit kepala, radang tekak, dan sebagainya.
Foto Kredit: babycenter.com
3. Asap Rokok ‘Basi’
Apabila seorang perokok itu merokok, kesan-kesan nikotin masih akan terlekat di kulit dan bajunya walaupun selepas berjam-jam lamanya. Yang mengejutkan, kepekatan bahan kimia beracun yang terkandung dalam asap rokok ‘basi’ ini sebenarnya adalah lebih tinggi jika dibandingkan dengan kepekatan asap disedut oleh perokok secara aktif.
Keadaan toksik seperti ini sudah tentu akan memberi kesan sampingan kepada bayi, terutamanya dalam masalah pernafasan. Jadi, cuba sedaya-upaya mengelakkan bayi anda didekati oleh perokok, apatah lagi dicium olehnya.
www.tommys.org
4. Wabak Merbahaya Juga Boleh Tertular
Selain penyakit biasa seperti batuk dan demam, wabak merbahaya seperti meningitis, herpes, cacar air, dan sebagainya. Satu contoh yang boleh kita ambil adalah penyakit herpes. Penyakit herpes mungkin adalah penyakit yang jarang dihidapi oleh seseorang. Tetapi, terdapat sumber mendapati bahawa seseorang yang terkena herpes akan memiliki virus ini di dalam tubuh sepanjang hidupnya.
Apa yang menakutkan, penyakit ini tidak dapat dikesan dengan mata kasar. Maka, ibu bapa haruslah selektif dan menolak halus jika bayi anda mahu dicium oleh seseorang yang tidak anda kenali.

5. Wajah Bayi Adalah Zon Sensitif
Fahami bahawa bahagian wajah bayi baru lahir adalah amat sensitif. Penyebaran virus boleh terlekat, boleh terhirup melalui hidung, atau tersebar melalui mulutnya.
Oleh itu, kurangkan interaksi dengan bayi pada bahagian wajah sekiranya kita kurang sihat. Bahagian tubuh lain seperti kaki boleh dijadikan alternatif untuk dicium.
Foto Kredit: womenshealthmag.com
Bukan Sombong, Ibu Bapa Hanya Ingin Melindungi Anak
Memang terasa malu untuk melarang tetamu daripada mencium bayi atau anak kita. Malah, kita mungkin dianggap sombong atau ‘diva’ apabila memberi teguran. Tetapi, pencegahan adalah lebih baik daripada merawat. Bila bayi sakit, ibu bapalah yang tidak dapat tidur seharian! Malah, ia adalah hak ibu bapa untuk memastikan keselamatan serta kesihatan bayi.
Sebaiknya, tetamu juga memahami pantang larang bayi baru lahir apabila berkunjung. Cukuplah sekadar melihat bayi dan memanggilnya. Jika tidak sihat, tundakan dahulu daripada melawat bayi baru lahir.